text:
mwebwe mwanditse murwanya umukozi w’Imana mujye mubanza musome neza mbere yo kwihutira gusebanya niba atari imyumvire mike y’ikinyarwanda yavuze abenshi mu biyita abahanuzi bivuze ngo hari na bake b’ukuri........Umwuka w’Imana abasobanurire
mwebwe mwanditse murwanya umukozi w’Imana mujye mubanza musome neza mbere yo kwihutira gusebanya niba atari imyumvire mike y’ikinyarwanda yavuze abenshi mu biyita abahanuzi bivuze ngo hari na bake b’ukuri........Umwuka w’Imana abasobanurire
mwebwe mwanditse murwanya umukozi w’Imana mujye mubanza musome neza mbere yo kwihutira gusebanya niba atari imyumvire mike y’ikinyarwanda yavuze abenshi mu biyita abahanuzi bivuze ngo hari na bake b’ukuri........Umwuka w’Imana abasobanurire
Nje sinemeranya na Gitwaza kuko ibintu abivuze nkaho adasoma bibnle ahubwo arantangaje peee ndumiwe reka nemera da ese ntabahanuzi bukuri babaho? ahubwo wasanga we iyompano ntayo agira agasebya abayuifite , ese bible yo arayisoma akayumva ? ko bible ivuga ko imana yahaye abantu impano zitandukanye ikanatanga n impano y ubuhanuzi kuki avuga gutya ? umwanzuro nuyu abahanuzi bibinyoma babaho ariko nabukuri bariho rero ntagahite ashyira abahanuzi bose mugatebo kamwe .
Harya we n’iki? Simperuka ariwe wariye menshi, abagore bamushyira amamodoka abagabo babaguriye, etc
Apotre urakoze cyane ku nama utugiriye. Nanjye ubu nize kwishakira Imana. Naho abagutuka bareke, nubundi injiji zanga inama, niyo mpamvu justement ziba injiji, null zitabwira. Abanga imana bareke bajijite nibyo bamenyereye.
Ariko se ko avuga gutya, we sibyo yakoraga atarabona abayoboke ? Nonese harya ni nde wigeze kwitanga ahantu imodoka atabimenywsheje umugabo akajya kuyigaruza nabi ..si abo ba Apotre cyera bataragwiza abayoboke ? None bo bamaze kugwiza ibyo bakoreraga abandi barabibuza abandi kubikora !!! Iyo mpano cyera we yagiraga se yaje kujya he ? Kuki se aho yari yarayikuye atekereza ko nta bandi ba apotre bayihabwa ??
Batangiye kumucika se bakobwa bakowe?
Aratuka abandi ngo ni abatekamutwe we se ni iki, ninde wamugize Apotre? Si amco yinda bose baba barimo, abanyarwanda nidusubire kumwimerere wumuco wacu, tuve mu isindwe ryaba bakorera inda zabo.
Kera najyaga numva imigani ariko ishobora kuba itagikoreshwa ngo umunyi azira undi
uko nukuri kuzuye intumwa y’Imana irabizi kandi nibyo byeze uricyi gihe Imana itabare abantu bayo dore abiyita ba pasta baracyize byikirenga
nonese uyu Gitwaza amaturo aturwa we ayashyirahe Bose imana zabo ni inda. umunnyi azira undi


c: text/html

text:
KANDA HANO UREBE VIDEO
Gushinga urugo n’intego buri muntu abayifuza kuzageraho mu buzima, ariko guhitamo uwo muzarushingana bikaba ikizami kigora benshi, byumwihariko abakobwa bitewe nuko bahura na benshi babizeza kuzabatuza muri paradizo y’urukundo. Kuba bidashoboka kureba mu mutima w’umuntu ngo umenye ko koko muzarambana, niyompamvu akenshi twibanda ku myitwarire umuntu akwereka mu gihe mu gikundana.
Urubuga Elcrema rutanga inama ku mibanire ndetse n’inkuru z’urukundo rugaragaza ko hari imyitwarire umusore yagira ikagaragariza umukobwa ko baramutse babanye yazamubabaza mu buzima bwabo baramutse bashakanye.
Abajyanama mu by’urukundo bagaragaza ko mu gihe umukobwa agize amahirwe yo kubona iyo myitwarire hakiri kare byaba byiza akuyemo akarenge kuko aba afite amahirwe make yo kuzahindura uwo musore.
Imwe muri iyo myitwarire n’iyi ikurikira:
- Ntajya akubonera umwanya
Umusore ugukunda ushaka ko muzabana ntashobora kukuburira umwanya ngo muganire uko yaba agira akazi kagoye kose. Niba rero ubona ko kukubonera umwanya atabikora ni ikimenyetso ko nimubana uzamubura umureba, ugashavura.
- Ntashobora kubwira abandi ko uri umukunzi we
Umusore ugukunda nyabyo bimutera ishema kukuratira abandi no kubabwira ko uri umugore we w’ahazaza. Niba rero uwawe atabasha kubyatura ngo abivuge, umwanya aguha mu buzima bwe ni muto cyane.
Ugomba kwitega ko umugabo udatewe ishema n’urukundo mufitanye nta kizamubuza kukubabaza. Icyo ni kimwe mu bimenyetso utakwirengagiza.
- Ni wowe ushyira imbaraga mu rukundo rwanyu
Kugira ngo urukundo ruryohe ni uko abakundana bombi babigiramo uruhare . Iyo rero umukobwa ari we wenyine ubigiramo uruhare, igihe kiragera akarambirwa.
Uru rukundo iyo ruvuyemo icyemezo cyo kurushinga akenshi usanga umukobwa ashobora gukomeretswa n’iyi myitwarire bamaze kubana.
- Akurinda telefone ye igendanwa
Kuba umusore mukundana yaguhisha telefone, ntiyishimire ko umenya ibibamo nabo bavugana ni uko hari icyo aba yifitiye urwicyekwe.
Umusore ugukunda by’ukuri nta kintu na kimwe aguhisha; uguhisha telefone, biba bisura ko ashobora kuzakubabaza biturutse kuri ibyo aba aguhisha muri telephone ye.
- Wagiye uvumbura ko abeshya inshuro nyinshi
Iyo wagize amahirwe yo kuvumbura ko umusore mukundana akubeshya ni ikimenyetso cy’uko azakubabaza. Ibi bituma iyo amaze kuba umugabo wawe mwambikanye impeta bigorana kumugirira icyizere.
- Ntakwisanzuraho
Igihe cyose ugenzuye ugasanga mu biganiro ugirana na we nta kukwisanzuraho ngo musangire byose. Azagira ibyo agukinga, bishobora kuzakubabaza mu gihe muzaba mumaze kubana.
Umusore uhamye, ufite gahunda ntabwo akwirinda ahubwo akwisanzuraho ntagire ibyo yihugikana.
Nubwo nta wakwemeza ko uru rutonde ari ihame ntakuka ku mibanire y’abakundana, ni n’uburyo bwafasha abasore n’inkumi kumenya icyerekezo cy’urukundo rwabo birinda ingaruka bishobora kubatera.
Ivan Heritier

robotstxt: allowed

filter: keep


text:
Comment mu Itangazamakuru mu Rwanda!
Umuseke….
Intiti zo mu Nnteko Nyarwanda y’Ururimi n’Umuco zagiranye ikiganiro n’abanyamakuru ku mugoroba wo kuri uyu wa gatanu tariki 31 Ukwakira 2014 ku bijyanye n’amabwiriza mashya no 001/2014 ya Minisitiri avuga ku mpinduka z’imyandikire y’Ikinyarwanda, yasinywe tariki ya 8 Ukwakira 2014, agasohoka mu Igazeti ya Leta no 41 yo ku wa 13 Ukwakira 2014.
Bimwe mu bikubiye muri aya mabwiriza byateje impaka ndende hagati y’abavuga Ikinyarwanda ubwo yasohokaga ndetse izo mpaka zongeye kugaragara hagati y’Intiti z’Inteko Nyarwanda y’Ururimi n’Umuco n’abanyamakuru 50 bari batumiwe ndetse n’abaturage baje mu kiganiro n’abanyamakuru bababajwe n’impinduka zakozwe.
Niyomugabo Cyprien, Intebe y’Inteko Nyarwanda y’Ururimi n’Umuco yavuze ko akazi kakozwe kari mu nshingano zabo nk’uko urwego rwabo rubisabwa n’Itegeko Nshinga rya Repubulika y’u Rwanda ryatowe mu mwaka wa 2003.
Yavuze ko akazi kakozwe kari ako guhuza imvugo n’inyandiko, kugira ngo ururimi runonosorwe rube mbonera.
Yamaze umwanya asobanura zimwe mu mpinduka zakozwe zijyanye n’imyandikire mishya y’Ikinyarwanda cyane ku ngingo ya 12 ivuga iti “Imyandikire y‟ibihekane “(n)jy” na “(n)cy”, bikurikiwe n‟inyajwi “i” cyangwa “e”. Ibihekane “(n)jy” na “(n)cy” byandikwa gusa imbere y‟inyajwi “a”, “o” na “u”. Imbere y‟inyajwi “i” cyangwa “e” handikwa “(n)gi”, “(n)ge”, “(n)ki”, “(n)ke”.
Niyomugabo yavuze ko aya mabwiriza yizweho n’inzobere mu rurimi rw’Ikinyarwanda ndetse ngo buri Munyarwanda wese yahawe amahirwe yo kugira icyo ayavugaho mu gihe cy’imyaka itatu ishize hakorwa ubushakashatsi bwayabanjirije.
Yavuze ko ururimi rukura, abantu bagakomeza kuruganiraho ati “Ni amahame yatangajwe nubwo twese tutayavugaho rumwe, ururimi ni ko rumera abantu bagakomeza bakaruganiraho. N’ubu birakomeje kugira ngo abantu ibyo bavuga bibe aribyo bandika, kandi twatanze imyaka ibiri y’inzibacyuho kugira ngo ibyakosowe byubahirizwe.”
Yangoyeho ko imyandikire yari isanzwe yakozwe n’abazungu, ahereye ku yo mu mwaka wa 1928 yakozwe na Musenyeri Leon Classe, akaza kuyivugurura mu mwaka wa 1939 no mu myaka ya 1960, ariko ngo iy’ubu yakozwe n’Abanyarwanda, icyo kikaba ari ikintu cyo kwishimira.
Yagize ati “Imyandikire igomba kujyana na politiki yo kwihesha agaciro no kwigira igihugu kirimo.”
Muri rusange mu mivugire nta cyahindutse, urugero: Ikibo bizajya bisomwa nk’aho ari igihekane ‘Cy’ ndetse no kuvuga ngo Amagepfo, “g” izasomwamo “jy”. Yavuze ko impaka zavutse bari baziteze ngo kuko impinduka zijyana no gutsimbarara kandi bigakorwa n’abantu bakuru ndetse n’intiti.
Ibyahinduwe mu myandikire y’Ikinyarwanda bingana na 16%, hakaba hasobanuwe ko impamvu nyamukuru y’impinduka harimo amateka y’u Rwanda no kuba ururimi rukennye. Ikindi ngo hagendewe ku korohereza abaturage basanzwe ngo kuko amategeko yagiye ashyirwaho n’intiti, ndetse ngo hagendewe no ku guhagarika akajagari ko kwandika inyuguti mu gihe cyo gutangara, ibyiswe “Kuzigama amagambo”, hazajya handikwa inyuguti eshatu gusa.
Urugero: Ahaaa!
Abanyamakuru, na bo bagaragaje ko batishimiye impinduka zakozwe cyangwa bakaba batazumva ndetse bamwe ntibatinye no kuvuga ko impinduka zabaye atarizo Ikinyarwanda cyari gikeneye, bifuje ko hatekerezwa amagambo y’Inyarwanda ajyanye n’ikoranabuhanga.
Ntwali John Williams umwe mu banyamakuru, yabajije ibisobanuro ku kuba amabwiriza yarashyizweho kugira ngo yorohereze bamwe mu bantu batavukiye mu Rwanda, ubu banga kwiga Ikinyarwanda cyari gisanzwe cyandikwa, kuba bitaranyujijwe muri Minisiteri y’Uburezi ndetse no kuba Kabgayi idahinduka kuva kera.
Abanyamakuru banabajije niba haratekerejwe ku ngaruka zijyanye n’amafaranga impinduka zizagira nko kuba ibitabo ibitabo byose bizahinduka, ndetse hari n’abasabye ko amabwiriza yaba ay’abanyabwenge gusa, hagakomezwa Ikinyarwanda cyari gisanzwe.
Mbaraga Robert, umunyamakuru yagaragaje uburyo ijambo ‘intsinzi’ rikomoka ku nshinga ‘gutsinda’ ariko mu myandikire mishya hazandikwa ‘insinzi’, akavuga ko gutakaza ‘t’, byaba ari ikosa rikomeye ndetse yavuze ko mu mahame agenga amategeko, iyo ikosa ribaye rusange, ngo ni ryo rihinduka itegeko akaba yabazaga niba hatagumaho Ikinyarwanda kizwi na benshi.
Gusa byari bigoye kumenya ko abanyamakuru n’Inteko y’Ururimi n’Umuco bari mu kiganiro n’abanyamakuru kuko byaje guhinduka nk’impaka umwe ashaka kumvisha undi ukuri. Inteko y’Ururimi n’Umuco na yo ikavuga ko ibyo abanyamakuru bavuga ari ibitekerezo yari ikeneye kandi amabwiriza yarasohotse mu Igazeti ya Leta.
Minisitiri wa Siporo n’Umuco Joseph Habineza, na we wari mu kiganiro yavuze ko yishimiye ibitekerezo abantu bagaragaje ku mabwiriza mashya, gusa yavuze ko ngo habaye gukabya, ariko agaragaza ko bibaye ngombwa ibyanenzwe byahinduka.
Yagize ati “Nkurikije uko abantu bahagurutse bakanenga, birerekana ko ibyo bamwe bavuga ko nta Demokarasi iri mu Rwanda ari ukwibeshya. Mbona twashyiraho ahantu ibintu byaganirirwa, ururimi ni urw’Abanyarwanda, nibo ntiti, mubibahe babakosore nimusanga ataribyo mubirekere uko byari bimeze.”
Yongeyeho ati “Nta nka twaciye amabare, usinya ni we usinyura nibiba ngombwa ibirimo hano bizasinyurwa.”
Impuguke Tom Ndahiro na we washenguwe n’impinduka zakozwe, akaba yari yaje nk’umuturage mu kiganiro n’abanyamakuru, ntatinya kuvuga ko impinduka zishe Ikinyarwanda, yasabye ko ibyasohowe mu Igazeti ya Leta byaba biretse kwitwa itegeko ahubwo bikitwa imbanziriza mushinga y’amabwiriza.
Tom Ndahiro yagiranye ikiganiro cyihariye na Umuseke ku buryo yakiriye impinduka ndetse n’iburyo yakiriye ibisubizo byatanzwe n’Inteko Nyarwanda y’Ururimi n’Umuco.
Yagize ati “Ikinyarwanda impamvu tugikeneye nk’uko cyavugwaga, nibura cyatwerekanaga abo turibo, kugikosora bisa n’aho dushaka kuvuga indimi z’ahandi kandi sibyo. Ikinyarwanda gifite umwimerere wacyo ‘speciphicite’.”
Undi wari witabiriye ikiganiro nk’umuturage usanze, akavuga ko yababajwe no kwica Ikinyarwanda nkana, yatangarije Umuseke ko Abanyarwanda bimwe umwanya wo kugira icyo bavuga ku mpinduka zikwiye kubaho mu Kinyarwanda ngo kuko basabwaga kwandikira Perezida ngo babone kugira icyo bavuga.
Kayitaba Etienne yagize ati “ Impinduka sinazishimiye. Tugomba kumenya icyo byari bigamije, umwana yigishwa kuvuga mbere nyuma akigishwa kwandika. Turavuga ngo imibonana mpuzabitsina, nyuma bakavuga ngo gukora imibonano mpuzabitsina, umuntu ahinduka igitsina ate, icyo si igitutsi’. Iyo bashaka kutujijisha, baratangira ngo bandika gutya, tumenya twandika iki tutazi kuvuga ? Baratujijisha ngo turangarire inyandiko tutazi inkomoko, ubwo se twaba twarize iki tutazi gusesengura. Turashaka ko umwana w’Umunyarwanda amenya gusesengura, tukareka kuvuga amagambo apfuye nitumara kuyamenya nibwo tuzamenya no kuyandika.”
Umunyamakuru Mbaraga Robert akaba n’umunyamategeko, yabwiye Umuseke ko akazi ka kozwe n’Inteko nyarwanda y’Umuco n’Ururimi gakomeye ariko ngo ntiyanyuzwe n’ibisobanuro byatanzwe.
Yagize ati “Ibibazo nabajije nta na kimwe cyasubijwe, bavuze ko impinduka zikorwa ku rurimi ari nyamuco, na nyamuryango, nabajije nti ‘ese iyo abantu bahagurutse bakavuga ko impinduka batazemera hakorwa iki?’, ntibansubije. Mu mategeko bavuga ko ikosa rusange rihinduka itegeko, bivuze ko niba ibyariho ari amakosa y’igihe kirekire akorwa na benshi, byakabaye itegeko.”
Biragoye kumenya umwanzuro uzafatwa nyuma y’ibitekerezo byagaragajwe na besnhi mu Banyarwanda bavuga ko imyandikire mishya ikocamye ndetse ikaba isubiza inyuma Ikinyarwanda.
Ikindi gisa n’ikigoye cyane ni ukumenya uburyo, iyi myandikire izacengezwa mu baturage n’umurongo nyamukuru ariwo tangazamakuru, mu gihe n’abanyamakuru batavuga rumwe n’Inteko nyarwanda y’Ururimi n’Umuco ku bijyanye n’imyandikire mishya y’Ikinyarwanda.
Umuseke .com
******
Igihe….
Bwa mbere mu mateka y’u Rwanda hakozwe itegeko rigenga imyandikire y’Ururimi rw’Ikinyarwanda, ariko rikoze mu buryo bugihonyora ku rwego ndengamyumvire, itegeko ubwaryo risenya Ikinyarwanda.
Ku bijyanye n’abariteguye, itegeko rishya ritesha agaciro Ikinyarwanda rifite uko ribagaragaza. Ni urugero rwiza rw’ihuzagurika, kwivuguruza, kutamenya Ikinyarwanda, kudasoma bihagije ibitabo n’inyandiko z’Ikinyarwanda, kutagisha inama inzobere mu rurimi, kutaganira n’abisi, abahanzi, abasizi, abanditsi, …
Ikindi kiranga agaciro ‘ka ntako’ kahawe Ikinyarwanda muri iri tegeko ni imyandikire yaryo idasobanutse, ivangavanga ifu n’ibiheri, ivangavanga ibirohwa n’amazi y’urubogobogo, ivanga amata n’amatezano. Ni imyandikire idakosowe (editing) kandi idasubiwemo (proofreading). Tutavuze byinshi turijora, reka tubagezeho bike muri byinshi bikocamye birigize.
Mu ngingo ya kabiri y’iri tegeko, ijambo ‘injyana’ barisimbuje ‘urujyano’
Kera uwavugaga ururimi arugoreka, Abanyarwanda bavugaga ko atavuga ‘ururimi’ ahubwo avuga ‘uburimi’. Ijambo “Urujyano” mu mwanya w’injyana, rivugitse nk’uburirmi aho kuba ururimi.
“Amajyepfo” bayahinduye “Amagepfo”, ariko muri iri tegeko ntibyanditse kimwe mu ngingo ya 12 n’iya 38
Aha hakozwe ikosa ryirengagiza umuzi w’ijambo, kuko ijambo “Amajyepfo” ubwaryo ni inyunge yerekana icyerekezo kiganwemo: Kujya Epfo. Iyaba “Kujya” yandikwaga nka “Kuga”, nibwo iyi ngingo yari kuba ifite ishingiro.
“Jyewe/ Njyewe” ihindurwa “gewe/ngewe”
Kuri iyi ngingo ya 12, ibishingirwaho bandika batya ntibifututse, kuko n’imisomere yabyo yaba iri mu zindi ndimi zitari Ikinyarwanda. Ibi bisaba kuba urwaye indwara z’ubuhemekero (ibicurane, asima, …) kugirango ubashe kubivugira mu mazuru.
“Icyibo” cyahinduwe “ikibo”
Ibi bihabanye cyane n’Ikinyarwanda mwimerere, aho amagambo ashyirwa mu bwinshi agakoreshwamo BY, mu bumwe akoreshwamo CY, naho akenera B mu bwinshi, mu bumwe akandikwamo K. Urugero: Ibigori – Ikigori, ibyivugo-Icyivugo, ibirayi – ikirayi, ibyibo – icyibo. Iri tegeko rishya riratanga amagambo hamwe na hamwe ntirigaragaze inzira (formule).
“Umujyi” uhindurwa “umugi”
Ubundi Umujyi nk’umurwa hakoreshwamo JY, mu gihe iyo bavuze UMUGI baba bagaragaza ka gasimba ko mu bwoko bw’inda (Aha inda isomwa nka inka).
“Umutimanama” uhindurwa “umutima nama”
Gufata ijambo umutimanama (conscience) bakarigabamo abiri umutima (heart) na –nama (advice) byujuje ubuziranenge bw’itakazareme ry’ikigenderewe.
“Nta batsinze” ihinduka “ntabatsinze” (Ingingo ya 21)
“Ntawe urwaye” ihinduka “ntawurwaye”
Iyo ufashe amagambo abiri nk’aya ukayashyira mu ijambo rimwe, byajijisha abantu bashobora no gukeka ko yahinduwe izina bwite ry’umuntu cyangwa ahantu. Urugero ‘Twaje amahoro’, iyo bigizwe izina bwite biba ‘Twajamahoro’. Ariko se Ntabatsinze, ntawurwaye, byubahirije ayahe muga?
Niko, Ni ko, Ni uko, Nuko, N’uko byavangavanzwe (Ingingo ya 32)
Mu gihe iri tegeko mu ngingo yaryo ya 32 ritagaragaza imikoreshereze y’aya magambo atanu benshi basobekeranya, rirarema ahubwo urujijo ku ikoreshwa ryayo
“Impfundiko” zihindurwa “imfundiko”, “imfabusa” isimbura “impfabusa”
“Saa cyenda” ihindurwa “Saa kenda” (Ingingo ya 28)
“Icyi (Impeshyi)” ihindurwa “iki”
Aha ijambo Icyi risobanura impeshyi (summer) iyo ryanditswe nka Iki nk’uko biri mu itegeko, igisobanuro ntikiba kikiri Impeshyi, ahubwo rihinduka Ikinyazina Nyereka – Iki (This)
“Intsinzi ihindurwa insinzi”, byumvikana ko n’imitsindo ihinduka imisindo
Amazina amwe yanditswe mu buryo budafututse: Kamariza, Umurisa, u Bubirigi, Repuburika, Kirinda,…
“Umwumwe” isimbura “umwe umwe” naho “babiri babiri” isimburwa” na “Babiribabiri”
Ukurikije imiterere y’itegeko hazajya handikwa icumicumi, banebane, ikendikenda (mu cyimbo cya icyenda icyenda)
Nta cyibyara (kwibyara) nk’intare n’ingwe ihindurwa Nta kibyara (kubyara) nk’intare n’ingwe
Iyi myandikire mishya ihita ihindura imivugirwe n’igisobanuro cy’umugani. Kuko Nta cyibyara nk’intare n’ingwe, biva ku nshinga “Kwibyara” bishatse kuvuga ko izi nyamaswa zibyara izisa nazo mu buryo ndashidikanywaho, ariko iyi mvugo-shusho igasobanura ibisumbyeho mu mvugo mpamo. Naho “Nta kibyara nk’intare n’ingwe”, biva ku nshinga kubyara, bityo nta n’igisobanuro byaba bifite nk’umugani.
Mu misomere nabwo bizahinduka kuko “Nta kibyara” bizasomwa nka nta (kibyara), ijambo ryose mu masaku nyesi, nk’uko wasoma “nta bajyana”. Naho Nta cyibyara bizaba nta (cy îibyara) nk’uko basoma “nta kwibona”
Imikoreshereze y’inyuguti nkuru mu ngingo ya 41 ihabanye n’imikoreshereze yo mu ngingo ya 39:
Kuba itegeko rigena imyandikire nayo ubwayo itubahirijwe mu iyandikwa ryaryo biteye kwibaza niba ari ikosa-nkana, cyangwa se amahitamo y’abarikoze.
Kuremekanya amagambo
Mu ngingo ya 34 hari andi mahano yo kwangiza amazina bwite y’ ahantu bayaremekanya akabyazwa andi, aho izina Mutara ry’umuntu ryitiranywa na Umutara ry’ahantu. Hagaragaramo kwirengagiza ko hari amazina ubwayo aremanye n’indomo nka Itaba (Ku Itaba), Irango (Mu Irango), Amarangara, Amayaga, Umutara, Ibandagure n’ayandi. Imiterere y’itegeko rishya ibyangiza itya: A Marangara, u Mutara byumvikana ko n’ahandi byaba Mu i Rango /Mu Rango, ku Taba / Ku i Taba, n’ibindi bisa babyo bitari Ikinyarwanda.
Ingingo ya 13 igaragaza ko “Yancecekesheje” izahinduka “Yanshecekesheje”
N’ibindi n’ibindi,
Urujijo rw’inzibacyuho
Mu gihe andi mategeko yose atangira gukurikizwa umunsi asohokeye mu igazeti ya Leta, iri ryo mu ngingo ya 44 ritanga inzibacyuho y’imyaka ibiri, mbere yo gutangira kubahirizwa. Bigatera kwibaza niba mbere y’iyo myaka yose abantu bakomeza kwivugira ibya “Mva he na njya he”. Ese biramutse ariko biri, ryaba rizindutse gukora iki, kuki ritategereza icyo gihe nyirizina, rikazasohoka ryanogejwe?
Umwanzuro
Itegeko ryo kuwa 16/08/2014 ntiryigeze ryubahirizwa kuko ritamenyekanye, ryarakozwe ribikwa muri Minisiteri y’Uburezi birangiria aho. Ubwo kuwa 20/06/2012 Inama Nkuru y’Itangazamakuru yasabaga abanyamakuru kujya bandika Ikinyarwanda uko gikwiye, mu batumiwe ntihabonetse n’umwe wari uzi iri tegeko ryari rimaze imyaka umunani risohotse.
Iri tegeko ryaje risimbura iryo kuwa 02/07/1985 bitaga irya Nsekalije, ari naryo ryakoreshejwe igihe kirekire mu myaka 50 ishize. Dusimbuke andi mavugurura tugere mu mwaka w’1930 aho amabwiriza yo muri iyo myaka yagaragazaga ibihekane « fk » mu mwanya wa « fwa » (igufka), bg mu mwanya wa bw(ubgenge), mh mu mwanya wa mp (imhanuro), …, naho ijambo riri muri Ngenga ya mbere y’ubumwe rikagira imyandikire yihariye iyo ryabaga ririmo N cyangwa M. Urugero: “Mmenye ko byatunganye”. Uko biri kose, iri naryo ryo mu myaka 80 ishize ntiryari rimugaye nk’irisohotse ubu.
Bibaye kandi ubwa mbere mu mateka y’u Rwanda kubona itegeko ry’imyandikire y’Ururimi rishyirwa ahabona na Minisiteri ifite Siporo n’imyidagaduro mu nshingano.
Birakwiye ko Abanyarwanda bubaha Ururimi rwabo, batarutaye mu nzira ngo rukandagirwe n’ubishatse wese.
Byasesenguwe na NTWALI John Williams
Williams@igihe.com
Source: Igihe.com
Igihe.com


text:
Mu bikomeza urukundo, kuvugana bibamo, kubonana n’umukunzi ndetse n’ibindi. Umukobwa n’umuhungu bari mu rukundo buri wese agira uko yitwara cyane ko urukundo ubwarwo rugira ayarwo. Kuri ubu rero hari ibinyuzwa ku mbuga nkoranyambaga kubera iterambere n’ikoranabuhanga n’ubwo ibyo bidakwiriye guca cyangwa guhindura imivugire n’imivuganire by’abakundana ngo bibigoreke uko byishakiye.
Mukobwa rero, birakwiriye ko wameye igikwiriye cyo kuvuga n’igihe cyo kukivugira kuko hari icyo ushobora kubwira umukunzi wawe ugasanga ubaye ubwa cya gisiga cy’urwara rurerure. Reka duhere ku butumwa bugufi waha umukunzi wawe aho tugiye kukwereka imvugo udakwiriye gukoresha na gato mu butumwa umuha.
1.’Ndagukunda’ (ku nshuro ya mbere)
Biraryoha cyane kubwira umukunzi wawe ko umukunda kuko bimwongerera icyizere n’urukundo kuri wowe kandi bikamunezeza cyane. Jya ukunda kubimubwira muri kumwe muvugana ndetse no mu butumwa umwandikira nta kosa ririmo rwose. Ariko mukobwa, uzirinde kuba wabanza umuhungu ngo umutange umubwire ko umukunda mu butumwa umwandikira kuko burya bigaragara nk’aho uri kwiteretera umuhungu n’ubwo nabyo byadutse ariko ni imwe mu ntandaro zo gusuzugurwa no gufatwa nk’icyo imbwa ihaze mu gihe runaka. Byaba byiza cyane umubanje ari uko muri kumwe atari ubutumwa umwandikiye.
2.Kumwoherereza 'screenshoots' z’ibiganiro bya kera umwemeza ikosa
Uretse kuba ibi byagaragariza umukunzi wawe ko ubika inzika, byanaguteza ibibazo kuko kubika ibiganiro byarangiye kera bishobora kuba ikibazo gikomeye kuko byatuma ugarura n’ibibazo byakemutse kera kandi abakobwa benshi muri kamere yabo bakunda gufata ama 'screenshootsi'. Sinkubujije kuzifata kuko uri umukobwa nyine, kandi sinakubuza ibiri muri kamere zawe ariko uririnde koherereza umuhungu mukundana screenshoots z’ibiganiro mwagiranye hambere kuko hari ikibaye ako kanya ushaka kumwereka uko ari mu mafuti gusa.
3.Uri kunyicaho?
Rwose! Ukabona umukobwa yandikiye umuhungu bakundana iri jambo ntanashaka kongera kwandika! Ubutumwa bubaza iki kibazo ntibuteye agahinda ahubwo buratangaje. Ukuri guhari ni uko niba koko umukunzi wawe ari kukwicaho, hari amahirwe make yo kugusubiza, bivuze ko waba uri guta igihe cyawe unitesha agaciro wowe ubwawe mukobwa. Aho kumwandikira ubutumwa bumeze uko, wamuhamagara ahubwo mukabiganiraho bikagira inzira.
4.Ndakubona!
Ibi abakobwa bakunda kubikora nk’iyo bagiye ahantu bakahabona abakunzi babo nabo bariyo ariko bakirinda kubiyereka ahubwo bakohereza ubutumwa buvuga ibi. Mukobwa mwiza, niba ubonye umukunzi wawe ahantu utatekerezaga ko muhahurira, icya mbere ukwiriye gukora ni ukugera aho ari niba bigushobokera ukamusuhuza, ukamwiyereka akanamenya ko nawe uhari kuko kumuha ubutumwa umwereka ko ubona aho ari byatuma akeka ko umushyiraho za maneko ahubwo.
5.Wari uri mu biki?
Ubusanzwe iki kibazo kijya kumera nko kubaza umuntu uko yari ameze. Ariko kubera uburyo byaba bivuzwemo cyane ko ari mu butumwa aha umuntu atumva ijwi ubivuganye, hari ubwo umukunzi wawe ashobora kumva ko utangiye kumugenzura muri gahunda ze umubonerana cyangwa usa n’ushaka kumushinja amakosa yihariye yamuhugije. Menya imvugo ikwiriye yo gukoresha ku mukunzi wawe.
6.Birarangiye!
Yego, bibaho mu rukundo ko birangira cyangwa urugendo rw’urukundo rwanyu ruhagarara. Tutagendeye ku cyaba kibiteye, gutandukanira n’umusore mukundana mu butumwa bugufi ubwabyo ni agasuzuguro noneho bikaba agakabije iyo ari ibintu atari yiteguye ko byabaho. Twaza gahoro, umukobwa ni utuza agacisha make, mushakane mubiganireho murekane mubyumvikanyeho ariko mutarekaniye ku butumwa buvuga ngo ‘Byarangiye!’
7.Tugomba kuganira
Mukobwa mwiza, uri gukanga nde?! Niba utinyuka koherereza umuhungu mukundana ubutumwa buvuga uku, nta gikanganye wanamuha ubumumenyeshako byarangiye rwose nicyo yaba ari gutekereza nk’inkurikizi zabyo n’ubwo atari cyo waba ugamije. Iri jambo riraremereye ni nk’impuruza ubundi kandi ryumvikana nk’iritagira ibiganiro byiza.
8.Ese koko urankunda?
Ibibazo biragwira! Ntibikwiriye na gato ko wohereza ubutumwa bubaza iki kibazo kuko bica intege umukunzi wawe cyane ko burya abahungu bakunda guhabwa igihe cyabo bakanga cyane gusunikirwa mu kintu. Niba agukunda, azabikubwira abyiteguye kandi simpamya ko uburyo iteka azabivugamo ari mu gusubiza ubutumwa bwawe bumubaza icyo kibazo.
Ni udukosa twinshi abakobwa bajya bakora bamwe bakumva ko nta kitakozwe rwose, byagenze neza cyangwa se twabaye ab’umwihariko. Nyamara byose byakubiswe hasi n’ibyubatswe kera bigasenyuka kubera akantu gato kari mu butumwa wanditse. Mukobwa usoma Inyarwanda.com ibi tubikoze ngo tukurinde kuzagwa mu ruzi urwita ikiziba.


text:
Ntimugaterwe ipfunwe no kwitwa Abanyarwanda – Madame Jeannette Kagame
Madame Jeannette Kagame arahamagarira Abanyarwanda baba mu Bwongereza n’ahandi mu Burayi guterwa ishema no guteza imbere u Rwanda.
Yabitangaje ubwo yitabiraga inama yiga ku guteza imbere abagore n’urubyiruko b’u Rwanda (Rwandan Women and Youth Empowerment Conference), yabaye kuri uyu wa gatandatu tariki ya 24 Kamena 2017.
Ubwo yagezaga ijambo ku bitabiriye iyo nama, Madame Jeannette Kagame yabwiye Abanyarwanda bari bayirimo guhora batekereza ku Rwanda kandi aho bari bakarangwa n’indangagaciro z’Abanyarwanda.
Agira ati “Kugira igihugu ntako bisa! Iyo umaze kubona igihugu ntikigira umupaka. Aho uri ufite indangagaciro z’Ubunyarwanda uharema u Rwanda.”
Yakomeje ababwira ko bakwiye guhora bafite ishema ryo kuba Abanyarwanda kandi bagaharanira guteza imbere u Rwanda.
Agira ati “Ntimugaterwe ipfunwe no kwitwa Abanyarwanda. Mutekereze uburyo muziteza imbere kandi munateza imbere igihugu cyanyu, bizatugeza ku Rwanda twifuza.”
Madame Jeannette Kagame yakomeje abwira Abanyarwanda bitabiriye iyo nama ko nubwo baba mu mpande zitandukanye z’isi bafitiye u Rwanda akamaro gakomeye.
Mbere yo kwitabira iyo nama, ku wa gatanu tariki ya 23 Kamena 2017, Madame Jeannette Kagame yitabiriye ibirori byo kwizihiza Umunsi Mpuzamahanga wo kuzirikana abapfakazi wahujwe n’isabukuru y’imyaka 20 y’Umuryango Loomba Foundation wita ku bapfakazi mu Buhinde, muri Aziya y’Epfo na Afurika.
Uwo munsi wizihizwa buri mwaka ku itariki ya 23 Kamena. Uwo munsi washyizweho mu Ukuboza mu mwaka wa 2010.
Muri ibyo birori, Madame Jeannette Kagame yagaraje uburyo nyuma ya Jenoside yakorewe Abatutsi mu mwaka wa 1994, u Rwanda rwagize abapfakazi benshi, bahura n’ibibazo bitandukanye bituruka ku kuba barabuze abo bashakanye n’abana babo.
Yakomeje agaragaza ko ariko Abanyarwanda bishatsemo ibisubizo byo kukemura ibyo bibazo byose abapfakazi bari bafite.
Ibyo ngo byatumye mu mwaka wa 1995, abapfakazi 50 bishyize hamwe maze batangiza umuryango witwa AVEGA, bahuriramo bakaganira bagakemurirana ibibazo bitandukanye bafite. Kuri ubu AVEGA irimo abapfakazi bakabakaba ibihumbi 20.
Abari muri AVEGA bafashwa mu buryo butandukanye burimo guhabwa ibyangombwa bakenera buri munsi birimo kubakirwa inzu zo kubamo.
Ni muri urwo rwego ngo mu minsi iri imbere hazatahwa inzu zizatuzwamo abapfakazi ba Jenoside yakorewe Abatutsi 108 bo mu ntara y’amajyepfo.
Yakomeje ahamagarira abitabiriye ibyo birori gukomeza guharanira icyateza imbere abapfakazi kugira ngo barusheho kubaho neza kimwe n’abana babo.
Umuryango Loomba Foundation wita ku bapfakazi, washinzwe na Lord Raj Loomba n’umugore we Lady Veena Loomba ku itariki ya 26 Kamena 1997.
Igitekerezo cyo kuwushinga cyavuye kuri nyina Shrimati Pushpa Wati Loomba, wapfakaye afite imyaka 37 mu Buhinde.
Lord Loomba yifashishije uyu muryango akora ibikorwa bitandukanye birimo gukusanya inkunga zo gufasha abapfakazi mu Buhinde, Aziya y’Amajyepfo na Afurika, kwigisha abana babo.
Abakorera kandi ubuvugizi agaragaza ibibazo bahura na byo n’ibindi aho umaze gufasha abagera kuri miliyoni 259.
Andi mafoto ajyanye n’inama yiga ku guteza imbere abagore n’urubyiruko b’u Rwanda (Rwandan Women and Youth Empowerment Conference).


text:
Ibyo twizera
Twizera ko…
• Bibiliya ari ijambo ryahumetswe n’Imana, ni ibyo Imana yahishuriye abantu, ni itegeko rihamye ridufasha mu kwizera n’imyifatire, kandi rifite ubushobozi burenze ibyo abantu bibwira n’ibyo bibaza, n’ubwo ridahabanye n’ibyo abantu bibaza (2Timoteyo 3:15-16; 1Petero 2:2).
• Hari Imana imwe nyakuri yigaragaje ko ihoraho ibihe byose kandi yishoboye, yigaragaje nka “Ndi” kandi yakomeje kwigaragariza mu mahame y’imibanire n’ubufatanye nka Imana Data, Imana Mwana, ndetse n’Umwuka Wera (Gutegeka kwa kabiri 6:4; Mariko 12:29; Yesaya 43:10-11, Matayo 28:19)
• Umuntu Yaremwe ari Mwiza kandi atunganye, kuko Imana yavuze iti: “Mureke tureme umuntu agire ishusho nk’iyacu”, ariko umuntu yahisemo gucumura, aragwa, kandi ibyiringiro bye rukumbi byo gucungurwa biri muri Yesu Kristo Umwana w’Imana (Itangiriro 1:26-31, 3:1-7; Abaroma 5:12-21).
• Ubuntu bw’Imana buzana agakiza bwagaragariye abantu bose, binyuze mu kubwirizwa kwihana no kugarukira Imana no kwizera Umwami Yesu Kristo; Umuntu akizwa no guhanagurwaho Ibyaha no guhindurwa mushya n’Umwuka Wera, kandi agatsindishirizwa n’ubuntu binyuze mu kwizera, akaba abaye umuragwa w’iby’Imana nk’uko ibyiringiro by’ubuzima bw’iteka bwose biri. (Tito 2:11; Abaroma 10:13-15; Luka 23:47; Tito 3:5-7). Ikigaragariza umuntu ko yakijijwe ni uko ahamirizwa n’Umwaka Wera (Abaroma 8:16). Igihamiriza abandi ko umuntu yakijijwe n’ukubaho ubuzima bwo gukiranuka no kwera nyakuri.
• Kubatizwa ari ikimenyetso cyo guhambanwa na Kristo bigomba kubahirizwa nk’uko bisabwa n’ibyanditswe byera, na buri wese wihannye kandi mu mitima yabo bakaba barizeye ko Yesu ari umukiza n’umwami. Ni muri ubwo buryo imibiri yabo iba yejejwe mu mazi nyakuri nk’ikimenyetso cyo kwezwa kw’inyuma, mu gihe imitima yabo iba yaraminjagiweho amaraso ya Kristo nk’ikimenyetso cyo kwezwa kw’imbere. N’uko bakaba batangariza isi ko bapfanye na Yesu bakazukana nawe ndetse bakaba bagendera mu buzima bushya (Matayo 28:19, Ibyakozwe 10:47-48; Abaroma 6:4; Ibyakozwe 20:21; Abaheburayo 10:22).
• Ifunguro ryera, rigizwe n’umutsima (umugati) ndetse n’imbuto z’umuzabibu, n’ibimenyetso bigaragaza ko twebwe n’Umwami Yesu Kristu dusangiye kamere y’Imana (2Petero 1:4), bikatwibutsa uko Yesu yababajwe akicwa (1Abakorinto 11:26). Bihuriweho n’abizera bose “kugeza aho azagarukira.”
• Ko abizera bose biringizwa, kandi bagomba guharanira gushaka, icyo Data yadusezeranije, ari cyo kubatizwa mu Mwuka Wera ndetse no mu muriro, nk’uko Umwami wacu Yesu Kristo yabitegetse. iyi niyo yari imibereho y’abakristo b’itorero rya mbere. Aha niho haba guhabwa imbaraga z’ubuzima no gukorera Imana, guhabwa impano z’umwuka n’uburyo zikoreshwa mu murimo w’I mana (Luka 24:29; Ibyakozwe 1:4; 1:8; 1Abakorinto 12:1-31). Iyi mikorere itandukanye n’imikorere y’ubuzima bwo kuvuka bwa kabiri (Ibyakozwe 10:44-46; 11:14-16; 15:7-9).
• Umubatizo w’abizera ni umurimo wihariye wa Mwuka Wera—birangwa no kuvuga mu ndimi zindi nk’ uko Umwuka w’Imana azitanze (Ibyakozwe 2:4). Kugaragara kw’abavuga mu zindi ndimi kandi bijyanye no guhabwa impano yo kuvuga indimi (1Abakorinto 12:4-10, 28) ariko kubera impamvu n’imikoreshereze itandukanye.
• Ibyanditswe byera byigisha kubaho ubuzima byejejwe, abatabufite bakaba batazabona Umwami. Tubifashishwe na Mwuka Wera, Twumvira itegeko rivuga ngo “Mube abera, kuko ndi Uwera”. Guhanagurwa Wese n’ubushake bw’Imana ku bizera bose, kandi bagomba kubuharanira bakagendera mu kumvira ijambo ry’Imana (Abaheburayo 12:14; 1Petero 1:15-16; 1Abatesalonike 5:23-24, 1Yohana 2:6)
• Itorero ni umubiri wa Kristo, ubuturo bw’Imana binyuze mu mwuka, rikaba rifite inshingano yo gusohoza inshingano nyamukuru yo kuvuga ubutumwa bwiza. Buri wizera wese, wabyawe n’Umwuka n’urugingo rw’itorero ry’imfura, banditswe mu ijuru. (Abefeso 1:22-23; 2:22; Abaheburayo 12:33).
• Umurimo w’umuhamagaro kandi wimitswe n’ibyanditswe byera watanzwe n’Umwami ufite intego ebyiri (2): Kubwiriza isi ubutumwa bwiza, no gutunganya umubiri wa Kristo (Mariko 16:15-20; Abefeso 4:11-13).
•Kubohorwa indwara byatanzwe mu gitambo cy’ibyaha Yesu yatanze, kandi n’uburenganzira bw’ abizera bose. (Yesaya 53:4-5; Matayo 8:16-17).
• Kuzuka kw’ abapfiriye (Abasinziriye) muri Kristo ndetse no guhindurwa kwabo, hamwe n’abazaba bakiriho ubwo Umwami azagaruka, nibyo bitegerejwe kandi nibyo byiringiro bizima by’itorero (1Abatesalonike 4:16-17; Tito 2:12; 1Abakorinto 15:51-52; Abaroma 8:23).
• Guhishurwa k’Umwami Yesu Kristo avuye mu ijuru, agakiza k’ishyanga rya Isirayeli, ndetse n’ingoma y’imyaka igihumbi ya Kristo hano ku isi n’isezerano riri mu byanditswe byera, kandi ni byo byiringiro by’isi (2Abatesalonike 1:17; Ibyahishuwe 19:11-14; Abaroma 11:26-27; ibyahishuwe 20:1-7).
• Umubi (Satani) n’abamaliyika baguye (abadayimoni), inyamaswa n’abahanuzi b’ibinyoma, ndetse n’umuntu wese uzasanga atanditswe mu gitabo cy’ubugingo, bazatabwa mu muriro utazima n’amazuku, arirwo rupfu rwa kabiri (Ibyahishuwe 20:10-15)
• Nk’uko isezerano rye riri, dutegereje ijuru rishya hamwe n’isi nshya aho gukiranuka kuzatura ibihe byose (2Petero 3:13; Ibyahishuwe 21:1).


text:
Bimenyerewe ko abagabo ari bo bakunze guhohotera abagore ariko ibintu bigenda bihindura isura aho abagore bamwe bakubita abagabo babo ariko ababikorerwa baryumaho kubwo gusigasira icyubahiro mu muryango no kwanga kwiha rubanda.
Bamwe mu bagabo ngo bakubitwa n’abagore nijoro, hakaba abakubitirwa imbere y’abana mu gihe hari n’abavuga ko bakorerwa ibindi bikorwa byo kubatesha agaciro no kubahima ntihagire uwo bahingukiriza iryo hohoterwa.
Umwe mu bagabo bo mu Karere ka Musanze wifuje ko amazina ye atavugwa muri iyi nkuru yatangarije itangazamakuru ko amaze imyaka myinshi akubitwa n’umugore.
Yagize ati “Umugore wanjye ni ingare, iyo tugize akantu gato tutumvikanaho njya kumva nkumva yankubise urushyi. Tumaranye imyaka 20 arankubita ngaceceka nkanga kwiha rubanda. Si uko andusha imbaraga ahubwo njye narahiye ko ntazigera ndwana n’umugore.”
Undi mugabo wo mu Karere ka Gasabo ati “Umugore wanjye yigeze kunkubita mu maso y’abana ndacece kuko nabonaga ko nimukubita abana bari buhungabane. Ubundi yankubise turyamye na bwo ndaceceka mbura icyo nkora. Narebye kujya kumurega nsanga byaba bigayitse cyane kumva ko umuntu w’umugabo nkubitwa n’umugore.”
“Umugabo wajya kurega umugore ngo yamukubise ntiyaba ari umugabo”
Mu myumvire y’abagabo batandukanye baganiriye n’ itangazamakuru, bavuze ko kurega mu muryango cyangwa mu buyobozi umugore wakubise umugabo ari igisebo.
Hari uwagize ati “Kujya mu buyobozi ni ukwiha inkwenene, ni ugutakaza agaciro mu muryango. Njye natandukana na we nkaguma mu nzu kubera inyungu z’abana.”
Umuryango uharanira guteza imbere ihame ry’uburinganire n’ubwuzuzanye no kurwanya ihohoterwa rishingiye ku gitsina mu iterambere ry’Abanyarwanda, RWAMREC, uvuga ko ujya wakira abagabo batandukanye bavuga ko bakubitwa n’abagabo.
Mico Ntunga Patrick, umukozi w’uyu muryango yagize ati “Hirya no hino mu turere aho dukorera tujya twakira abagabo bafite ibibazo by’ihohoterwa bakorerwa n’abagore babo harimo n’abavuga ko babakubita. Icyo dukora ni ukubereka inzira banyuramo kugira ngo bahoshe ayo makimbirane nibiba na ngombwa banabigeze mu buyobozi.”
Akomeza avuga ko abagabo batumva ko bagomba kuregera ubuyobozi igihe bakubiswe n’abagore. Ati “Biragoranye cyane kugirango umugabo abe yajya kurega umugore we ngo yamukubise, ubona bagitsimbaraye ku kintu cy’umuco cyane, aho wasangaga umugabo ari umutware, ari umunyembaraga kandi ariwe uvuga ijambo rya nyuma mu rugo.”
Akomeza agira abagabo inama yo kudaceceka igihe bakubitwa n’abagore ngo kuko bishobora kubaviramo kubura ubuzima.
Imibare yatangajwe na Polisi y’u Rwanda muri Gashyantare 2017, igaragaza ko mu mwaka wa 2016, abantu basaga 64 bishwe n’abo bashakanye. Abagore bishwe n’abagabo babo bari 45, abagabo bishwe n’abagore babo basaga 19 mu gihe abagabo umunani n’abagore babiri biyahuye biturutse ku makimbirane yo miryango.
uwineza vanessa@Rwandapaparazzi.rw
32,719 total views, 100 views today


text:
Ba Miss batorerwa ubwiza butandukanye n’ubwo Bibiliya isaba
Muri iyi minsi hari kuba amarushanwa yo gutora ba nyampinga cyangwa Miss mu gihugu hose, twashatse kumenya niba hari icyo Bibiliya itangaza kuri ayo marushanwa dore ko abakristu bamwe babifata nkaho ari bibi abandi bakabifata nkaho ntacyo bitwaye bagendeye cyane cyane ku nkuru ya Esteri wo muri Bibiliya. Ibi ni byo twabajije Pastori Christine Gatabazi umwigisha wa Bibiliya, n’ibyo yadusubije.
1. Nk’umukristu wavuga iki ku gutora Miss muri rusange ? :
Mu rwego rusange ndirinda guca urubanza ntaramenya inkomoko y’iki gikorwa n’aho byaturutse mu mateka. Nagerageje gushakisa ariko sindabona inkomoko mu byukuri. Icyakora mu rwego rwa gikristu Urwandiko Paulo yandikiye Abaroma rudufasha kubona umurongo ngenderwaho w’imyifatire ya gikristo ; « Nuko bene Data, ndabinginga ku bw’imbabazi z’Imana ngo mutange imibiri yanyu, ibe ibitambo bizima byera bishimwa n’Imana, ariko kuyikorera kwanyu gukwiriye.
Kandi ntimukishushanye n’abiki gihe, ahubwo muhinduke rwose mugize imitima mishya, kugira ngo mumenye neza ibyo Imana ishaka, ari byo byiza bishimwa kandi bitunganye rwose. » Bibiliya rero ishyiraho umurongo w’uburyo abakristu bagomba kwifata ugereranyije n’imyifatire ikurikije imikorere y’isi. “Ntimukishushanye n’abiki gihe.” (12 :1-2) Icyakora nemera ko ikintu cyose kigomba gusuzumwa uhereye ku byo umuntu agamije mu mutima. (motives)
2. Hari abavuga ko Bibiliya ishyigikira gutora Miss nkuko na Esteri yiyerekanye harebwa ubwiza. Ese ubwo busobanuro nibwo ?
Urugero rwa Esther rufite urwego (context) rudahuye no gutoranya miss, Nubwo inyuma aya marushanwa yenda gusa ariko aratandukanye rwose, kubera impamvu zikurikira :
Icya mbere ntabwo cyari igitekerezo yagize ubwe. Byari Kubwo kumvira no kugandukira Nyirarume wari ufite intumbero zirenze ubwiza gusa bw’umukobwa we. Ahubwo nyirarume yareberaga mu ndorerwamo y’ikibazo rusange cyari gisangiwe n’abandi b’Israeli basigaye mu gihugu cy’ubunyagano, hamwe n’ikibazo cye bwite nk’umukozi wakoreraga i Bwami ariko adakunzwe bitewe n’ubwoko bwe n’indangagaciro ze zarizishingiye ku kubaha Imana.
Esther ntabwo yigeze akora irushanwa cyangwa ngo aharanire kwerekana ko abikwiriye. Urebeye mu gitabo cya Esther umurongo wa 15 “Nuko igihe cya Estheri cyo kumurikirwa Umwami gisohoye…ntacyo yasabaga keretse ibyo Hegayi inkone y’Umwami umurinzi w’abagore yategekaga, kandi ashimwa n’abamurebaga bose.” (Esther 2:15) uwugereranije na 13 ntabwo yigeze abikorera inyungu ze bwite ; “Maze umukobwa agaherako asanga umwami, yava mu nzu y’abagore ngo ajye mu nzu y’Umwami, icyo yashakaga cyose akagihabwa.” (2:13) Iyi ni nayo mpamvu ntemera ko Esther yagize umugambi wo kuba mu marushanwa ; ahubwo yisanze mu mwanya bamuhitiye mo nkuko abandi bakobwa byari bimeze. Sinemeranya n’Abakristo bifashisha urugero rwa Esther mu marushanwa y’aba Miss.
3. Ese haba hari icyiza cyangwa ikibi mu buryo abantu bafata abakobwa n’abagore bihereye ku gutora Miss
Bibiliya ishimangira ko ubwiza bwo mu mutima ariryo rufatiro ry’ubwiza nyakuri, kuko aribwo shingiro ry’imico n’imyifatire myiza ndetse n’imirimo ngira kamaro, kurusha ubwo ku mubiri kuko bwo bushobora gushukana.
Ubutoni burashukana kandi uburanga bwiza ni ubusa , ariko umugore wubaha Uwiteka ni we uzashimwa mumuhe imbuto ziva mu maboko ye, kandi imirimo ye nibayimushimire mu marembo.”
(Imigani 31 : 30) Bibiliya na none idutoza kwita cyane k’ukurimbisha umutima w’imbere kurusha kwirimbisha k’umubiri. “Umurimbo wanyu we kuba uw’inyuma, uwo kuboha umusatsi cyangwa uwo kwambara izahabu cyangwa uwo gukanisha imyenda, ahubwo ube uw’imbere uhishwe mu mutima, umurimbo utangirika w’umwumuka ufite ubugwaneza n’amahoro ari wo w’igiciro cyinshi mu maso y’Imana…”
(1Petero 3:3-4) Abantu bakurikirana gahunda za beauty contest, bita mbere na mbere k’ ubwiza bwo hanze nk’ishingiro, hanyuma ubwenge, imyifatire bikaza nyuma. Ibi byerekana imikorere y’isi ku nzego zose.
4. Ese washishikariza abakristukazi kwitabira amarushanwa ya Miss ?
Birashoboka ko bamwe bajya mu marushanwa bagamije impamvu nziza, ibyo ni uburenganzira bwa muntu kuko Imana yamuremanye uburenganzira bwo guhitamo ariko kandi ndashidikanya ko bazashobora gukomeza indanga gaciro z’ishingiye ku Ijambo ry’Imana, cyangwa innocence yabo kuko bashobora gukorana n’abantu bafite indanga gaciro n’intego zitandukanye. Rero nk’umukristu ntabwo nashishikariza abakristu kujya mu marushanwa.
Icyakora na none Ijambo ry’Imana muri Tito riravuga ngo “byose bibonereye ababoneye nyamara ntakibonereye abanduye batizera, ahubwo bononekaye ubwenge n’imitima yabo.... Inkomoko y’impamvu z’ukuri z’umutima uboneye igaragazwa n’imbuto z’igikorwa, iherezo cyangwa ibizakurikira ho.
Wenda birashoboka ko habaho umwihariko, umuntu akinjira mu marushanwa afite intego nziza n’umutima uboneye kandi akaba azi neza gutandukana ikibi n’icyiza, afite indangagaciro n’ibyemezo bikomeye cyane bwo gukomeza kubaha Imana ndizera ko nawe byazagaragarira mu myifatire n’ibikorwa bye byiza.
Rero nta rubanza nacira umukristokazi wajya muri beauty contest ariko ngize amahirwe yo gutanga inama ; namufasha gusuzuma impamvu ze zo mu mutima (motives), no kumufasha kwitegura neza igikorwa agiye gukora kugira ngo kizagire imbuto nziza kandi nawe ntikimugireho ingaruka zitari nziza.
Ikiganiro na Astrida


text:
Guhera ku itariki ya 18 kugera kuya 24 Mata 2016, kuri Paruwasi ya Nyamata, mu Karere ka Bugesera cyari icyumweru cyahariwe gutangiza gahunda y’isanamitima muri iyo paruwasi. Iki gikorwa kikaba cyarateguwe na Paruwasi ya Nyamata na Padiri Ubald Rugirangoga, umurinzi w’Igihango, akaba ari nawe watangije iyi gahunda mu Rwanda.
Intego y’iki icyumweru cyahariwe gutangiza gahunda y’isanamitima mu bakirisitu ba Paruwasi ya Nyamata ni ukuvuga ukuri ku mahano ya jenoside yakorewe Abatutsi mu 1994, kurandura urwikwekwe n’ukwishishanya hagati y’abarokotse Jenoside n’abayibakoreye no kugarura umushyikirano hagati yabo hagamijwe gusana imitima yangiritse baharanira kugera ku buzima bufite intego nk’abakiristu .
Iyi gahunda yatangiriye muri Paruwasi ya Mushaka ikomereza i Ntendezi aha hombi ikaba yaratanze umusaruro ushimishije. Ubu rero hakaba hatahiwe Paruwasi ya Nyamata, akaba ari paruwasi ifite amateka yihariye kuko agace iherereyemo k’Ubugesera kari agace ubuyobozi bwaciragamo abatutsi ngo bajye kwicirwayo n’inzara, indwara z’ibyorezo,…kugeza naho mu 1994 babasanzeyo babakorera Jenoside.
Muri iki cyumweru, Padiri Ubald yaganiriye n’abakirisitu mu byiciro ku buryo bukurikira:
Ku wa mbere tariki ya 18 Mata 2016, yahuye n’abakarisimatike bagera kuri 475, abasobanurira gahunda aje gutangiza muri paruwasi yabo maze abaha ubutumwa bwo kujya gukangurira abo ireba by’umwihariko (abarokotse Jenoside n’abayigizemo uruhare) kuzitabira ibiganiro ku minsi yabagenewe.
Ku wa kabiri tariki ya 19 Mata 2016, yahuye n’abayobozi b’imiryango remezo, aba za Centarali n’ab’andi makoraniro bagera kuri 450, nabo abasobanurira ikimugenza muri Paruwasi yabo anabatuma gushishikariza bya byiciro byombi birebwa cyane na gahunda ye y’isanamitima kuzayitabira.
Ku wa gatatu tariki ya 20 Mata 2016 yahuye n’abacitse ku icumu rya Jenoside bagera kuri 480, abasobanurira gahunda y’isanamitima n’akamaro ibafitiye.
Yabashishikarije gutanga imbabazi ngo bibohore ku mutima bityo batangire ubuzima bushya burangwa n’ibikorwa by’urukundo. Yabasabye kwiyunga n’ababahemukiye babaha imbabazi kandi bagahora baharanira ko ineza itsinda inabi banazirikana ko nyuma y’ubu buzima hari urubanza rutegereje buri muntu wese utuye ku si kandi ko icyo gihe buri muntu atazabazwa ibibi abandi bamukoreye ahubwo azabazwa ibyiza yakoreye abandi ari nabyo bizamuhesha ingororano kwa Data wa twese uri mu ijuru.
Kwica umuntu umuziza uko yaremwe ni ugutoteza no kurwanya Imana yamuremye
Ku wa kane tariki ya 21 Mata 2016, Padiri Ubald yahuye n’abagize uruhare muri Jenoside bagera kuri 150, ababwira ko nibadasaba imbabazi z’abantu batsembye umuriro uhari kandi ubategereje, igishimishije kandi akaba ari uko abacitse ku icumu biteguye kuzibaha.
Yababwiye ko bakoze icyaha ndengakamere cyo kwica abantu babaziza uko Imana yabaremye. Yagize ati ‟kwica umuntu umuziza uko Imana yamuremye ni ukurwanya Imana yamuremye, ni ugutoteza Imana; bityo rero bakaba bafitanye ikibazo n’Imana. Urufunguzo rugomba kubakiza icyo cyaha ni ugusaba imbabazi kuko iyo usabye imbabazi ukira ku mutima, iyo usabye imbabazi uruhura umutima w’uwo uzisabye.”
Ku wa gatanu tariki ya 22 Mata 2016, yahuye n’amatsinda yose yaje mu minsi ine ibanza hiyongeraho abakijije abatutsi muri Jenoside. Bose hamwe bageraga kuri 850. Habonetsemo abantu 11 barokoye abatutsi muri Jenoside, batanga ubuhamya bw’uburyo babashije kubigeraho. Yasabye abantu kujya gukorera mu matsinda maze abafitanye ibibazo (abishe n’abo biciye) bakitabira umwitozo mwiza wa gikirisitu wo kwegerana, kubwizanya ukuri, gusaba imbabazi no kuzitanga.
Ku cyumweru tariki ya 24 Mata 2016: Padiri Ubald yasomye Igitambo cya misa cyaranzwe n’isengesho ryo gukira ibikomere, gusaba imbabazi no kubabarira.
Haba ku wa gatatu ubwo yahuraga n’abacitse ku icumu, kuwa kane ubwo yahuraga n’abicanyi no ku wa gatanu ubwo yahuzaga amatsinda yose, Padiri Ubald yatangaga ibibazo byafashaga buri tsinda kugaragaza ibikomere basigiwe Jenoside.
Aya matsinda yose yavuyemo umusaruro ushimishije kuko wabaye umwanya mwiza wo gusubiza amaso inyuma abantu baganira ku mateka yabo yuzuyemo ishavu n’agahinda, abakoze ibyaha bavugisha ukuri ibyo bakoze babisabira imbabazi barazihabwa n’abahishe abandi muri Jenoside bashimwa ku mugaragaro imbere y’imbaga y’abakirisitu nk’urugero rwiza rwerekana ko icyiza gitsinda ikibi.
Ikindi kandi abitabiriye izi nyigisho bagaragaje ni uko mbere yuko bazitabira bari bafite intimba mu mitima yabo, ariko nyuma y’izi nyigisho bumva imitima yabo yuzuye urukundo n’ibyiringiro by’imibanire myiza izabageza ku ubumwe n’ubwiyunge burambye. Muri iyi gahunda, Padiri Ubald yafashwaga n’abafashamyumvire bo mu mryango w’Abihaye Imana w’Abagabuzi b’Amahoro ya Kirisitu.
Gahunda y’isanamitima mu bayoboke ba kiriziya Gatorika yatangiriye muri Paruwasi ya Mushaka, diyosezi ya Cyangugu, mu mwaka wa 2009. Muri iyi gahunda hakaba hategurwa inyigisho zihabwa abagize uruhare muri jenoside yakorewe Abatutsi mu 1994 hamwe n’ abiciwe ababo hagamijwe kongera kunga ubumwe n’ubwiyunge bigamije komora ibikomere byatewe n’amahano ya Jenoside yakorewe Abatutsi. Iki gikorwa kikaba kigamije kongera kurema umuryango nyarwanda urangwa n’indangagaciro na kirazira byahoze biranga umunyarwanda.
Nyuma y’inyigisho bahabwa mu gihe kingana n’amezi atandatu, abagize uruhare muri Jenoside bajya gusaba imbabazi abo bakoreye ibyaha, bagasaba imbabazi kumugaragaro. Uretse gusaba imbabazi banakora ibikorwa by’ubufatanye nko guhana imibyizi, kubakira abatishoboye n’ibindi bikorwa by’urukundo.
Zimwe mu nyigisho bahabwa akaba ari ukumenya agaciro k’ikiremwamuntu, icyaha cya muntu n’ingaruka zacyo. Bigishwa kandi gusaba no gutanga imbabazi n’izindi nyigisho zinyuranye zose zigamije gufasha abahemutse n’abo abahemukiye kongera kubana mu mahoro no mu bufatanye muri byose.
Komisiyo y’Igihugu y’Ubumwe n’Ubwiyunge ikaba ishima Paruwasi ya Nyamata yagize iki gitekerezo cyiza cyo gutangiza iyi gahunda y’isanamitima mu bakirisitu ikaba inashishikariza andi maparuwasi kunga ikirenge mu cyayo.
HITIMANA Theéoneste/NURC


text:
Ubuhamya: Natawe n’ababyeyi ariko nakirwa n’Imana, umubyeyi mwiza
Nitwa Noro-Hasina Ramilison “Urukundo” ni ijambo ryiza cyane kuri buri wese ariko ikibabaje nuko narimenye ntinze, ubu mfite imyaka 47 ariko ntwakumva ko mu mezi make ashize aribwo namenye icyo ijambo urukundo risobanura, mu buzima bwanjye bwose, ni ukuvuga mu myaka 47 maze ku isi nabonye urukundo ku muntu umwe wenyine, uwo nta wundi ni Imana Data
Mu gihe Mama yari antwite yageregeje gukuramo inda akoresheje zimwe mu nshinge zabugenewe ariko kubera ko Imana yari imfiteho umugambi mwiza
ntibyamukundiye, naje kuvuka ariko mba mu muryango ubamo ihohoterwa rikabije
Ndibuka ko mfite imyaka 27 naje kubona ibyo amaso yanjye atifuzaga kubona, ubwo mu rugo habayeho ihohoterwa hagati ya papa na basaza banjye babiri icyo gihe byari ibintu biteye ubwoba cyane ku buryo nagiye mu buriri ndarira arikp mama anyumvise biba ikibazo nawe anta hanze
Byaje kumbera ibibazo bikomeye, ubwo ngira ihungabana njya kwa muganga ariko ku bw’amahirwe ndakira gusa nsigarana ikibazo cy’akaboko k’I bumoso katakoraga neza
Naje gukomeza kubaho mu ihohoterwa ritangaje nakorerwaga na mama, ngera aho nitwa umukobwa wa satani kandi nzira ubusa, muri barumuna banjye 13 bankurikiraga bose nari ikivume ariko bo ntibabimenye, sinari nemerewe na gato kugira icyo nkora, sinakinaga cyangwa se ngo nisanzure nk’abandi ahubwo nahoraga mu bwigunge
Nakuranye agahinda ntabasha kubasobanurira kuko ku myaka 6 gusa ninjye wakoropaga inzu yose, nkatera imyenda ya barumuna banjye bose n’ibindi ntabasha kurondora,m igihe cyaje kugera rero ku myaka 18 yonyina mama umbyara anyirukana mu rugo nzira ubusa nkomeza kubaho mu buzima bubi ntabasha gusobanura
Uyu munsi wa none ndashima Imana Data wa twese mwiza uruta ababyeyi banjye, uruta abavandimwe n’inshuti, yambereye umubyeyi mwiza ambera byoe ubwo nari maze kugira amahirwe yo kumumenya, ubu mbayeho mu byishima ntigeze ngira mu myaka 46 ishize, ikintu gikomeye cyambabaje cyane ni ukwanga urunuka na mama wanjye kandi nzira ubusa, ariko ubu mfite umubyeyi mwiza unkunda cyane
Iyo nihebye arampumuriza, narira akampanagura, iy nsitaye arambwira ati komera, nabonye umubyeyi mwiza ntabasha kubabwira ubwiza bwe ngo mburangize, Imana ni umubyeyi
Niba nawe warabayeho ubuzima bubi bujya gusa cyangwa se burenze ubwo nabahyeho, ngwino sanga Imana data ni we mubyeyi mwiza utabura kuboneka mu byago no mu makuba, ni umutware mwiza kandi abagaragu be ntabatwaza igitugu cyangwa se ngo abakoreshe iby’uburetwa ahubwo yabateguriye ubugingo ngo aho ari na bo bazabeyo
Amen!


text:
Uwemeyimana yarokoye Abatutsi 119 nta ntwaro akoresheje
Abenshi mu bafungiwe ibyaha bya Jenoside yakorewe Abatutsi mu 1994, barimo abasirikare bakuru n’abari abayobozi bakomeye. Iyo biregura bavuga ko batari bafite ubushobozi buhagije bwo kurinda interahamwe kwica Abatutsi.
Ariko iyi nkuru y’umuturage witwa Aloys Uwemeyimana, wari utuye mu Murenge wa Nzahaha, mu Karere ka Rusizi, igaragaza ko kugira ubutwari bidasaba ibihumbi by’ingabo ziguherekeje.
Ahubwo ni ukugira umutima wa kimuntu ku buryo wakwemera no guhara ubuzima bwawe ukarokora abandi bibaye ngombwa.
Gukiza abandi no kubarinda byabaye imwe mu ndangagaciro ze abikesha umuryango w’Abasaveri na Croix Rouge yinjiyemo ubwo yari mu idini ry’Abagatolika.
Kurengera abandi byiyongereye ubwo yari amaze kugirwa umukateshisite (catechist) mu Muryango remezo wa Paruwasi ya Nzahaha. Byamuteye kumva ko abaye nk’umushumba ushobora gutanga ubuzima bwe.
Ibi byiyongeragaho indangagaciro yakuye mu muryango we, aho ise yahoraga asaba abana be kutihanganira akarengane.
Mu 1991, ubwo amashyaka menshi yemererwaga gukorera mu Rwanda, yabonye ubugizi bwa nabi butangiye gukwira iwabo asaba abakirisitu yayoboraga kutazagira uwinjira mu rusengero yambaye ibirango by’amashyaka.
Agira ati “Natiye icyumba ku ishuri ribanza riherereye hafi ya kiriziya kugira ngo abanyamashyaka bajye babisiga aho mbere yo kwinjira mu rusengero. Ibyo byamfashije gukomeza kutagira aho mbogamira.”
Ubwo Jenoside yatangiraga mu gace yari atuyemo tariki 9 Mata 1994, Uwemeyimana yakiriye Abatutsi bari batuye muri komini Gishoma bari mu ishyaka rya PL ritavugaga rumwe na leta.
Abari mu ishaya rya MRD ryari ku butegetsi babitaga ibyitso kuva aho inkotanyi za RPF zatereye u Rwanda mu 1990, kandi barahira ko bazabica.
Kugira ngo bagaragaze ko ubwicanyi bwatangiye ku mugaragaro, Interahamwe zishe Umututsi wari umucuruzi ukomeye muri Gishoma. Byahise byereka Uwemeyimana ko ari igihe cyo kugira icyo akora.
Ati “Kuko abo bicanyi bari abakirisitu banjye, batangiye kujya bansomera amazina y’Abatutsi bazica kandi muri abo basomaga harimo bane nari mpishe. Ibyo bambwiraga byanteye ubwoba, ku buryo n’inshuti nabwiye ko nshaka guhisha abantu nasanze zose zarahindutse.”
Gusa umwe mu baturanyi yemeye gufasha Uwemeyimana kugira ngo amwambukirize Abatutsi yari ahishe abageze muri Repubulika Iharanira Demokari ya Congo banyuze mu kiyaga cya Kivu.
Uwizeyimana yanitabaje uwari uyoboye kiliziya ya Paruwasi ya Mushaka, Fr Antoine Habiyaremye nawe amubera umuntu mwiza amufasha kurokora Abatutsi.
Yamugiriye inama ati “Guhisha abantu mu kiliziya si igitekerezo cyiza kuko Interahamwe ziri gusenya za kiliziya kugira ngo bapfiremo. Ahubwo twabahisha mu miryango yacu.”
Ageze ku kiriziya ye, yahasanze Abatutsi 68 bahahungiye, arabafata abajyana iwe bahasanga abandi bane bari bahihishe. Yabagiriye inama yo kwambuka i kivu bagahungira muri Zaire.
Ngo bageze ku mupaka bahasanga bariyeri y’Interahamwe ariko abasaba kumubabarira bakamwambukiriza abantu. Bagiye kubyemera babonamo abantu bane bari kuri lisiti y’abahigwa bukware barongera bisubiraho.
Ati “Nabanje kubumvisha barabyemra ariko babonye abantu bane bashakaga cyane banga ko bo bambuka.”
Uwizeyimana yatangiye kubigisha akoresheje imvugo zo mu kiliziya, ababwira uburyo gukiza ubuzima bw’abantu bazabihemberwa mu ijuru. Ariko abonye bitari bwemere abasaba kubaha amafaranga.
Buri umwe muri abo bane yamutanzeho 1.000Frw, abasigaye akabishyurira 100Frw buri umwe kugira ngo babemerere gutambuka.
Yagiye aterwa ubwoba ko nawe azicwa
Amakuru yatangiye gucicikana ko Uwemeyimana ahisha Abatutsi, bituma Interahamwe zimugabaho igitero, ziramubwira ziti “Uhisha Abatutsi niyo mpamvu uwo tuza gusangayo wese ni wowe uza kubiyicira, cyangwa tukwice.”
Ariko abahakanira ko adashobora kurambura akaboko ngo yice ikiremwamuntu.
Interahamwe zararakaye ariko zibura icyo zimukoresha, ahubwo zijya kumurega kwa Burugumesitiri wa Komini Gishoma ari naho Uwemeyimana yabarizwaga.
Tariki 16 Mata 1994, Burugumesitiri yategetse ko bazana Uwemeyimana ari muzima cyangwa yapfuye. Guhera uwo munsi zimwe mu nterahamwe zari inshuti ze zimuburira ko agomba gutangira kwihisha.
Ati “Nari nsigaranye na muramukazi wanjye nawe wari Umututsi ari kumwe n’abavandimwe be bane kandi bose bakeneye kwambuka bakajya muri DRC. Sinashoboraga kubata.”
Tariki 20 Mata 1994, yabajyanye ku mupaka wa Rusizi buri wese amwishyurira 1.200Frw kugira ngo bemererwe kwambuka umupaka.
Inshuti ye Fr Habiyaremye wayoboraga Paruwasi ya Mushaka yamenye amakuru ko Uwemeyimana ajya yambutsa abantu, nawe amusaba ko yamwambukiriza Umututsi yari ahishe.
Byari bikomeye ariko uwo Mututsi kimwe n’abandi benshi yakomeje kujya yambukisha rwihishwa bagera ku 119.
Mu Gushyingo 2015, Uwemeyimana yari mu bantu 15 bashimwe bakanahabwa umudali w’Umurinzi w’igihango kubera ibikorwa byabo.
Ibitekerezo ( 4 )
Uwo mugabo n’intwari imana izamuhe umugisha[giraneza wigendere ineza uzayisanga imbere]murakoze.
Inkuru yanyu yuje amarangamutima ni gukabya inkuru PE! Koko yakijije abantu yagize neza .ariko uburyo inkuru yanditse urebye gishoma aho iherereye wasanga icyoroshye ari ukwambuka rusizi kuruta kwambuka ikivu CG guca ku ri bariyeri muri biriya bihe!
mujye mubaza neza aho mutazi
Iyi chapelle ni iy’i kabuga mwitubeshya


text:
Mu 2017, Ikigo cy’Igihugu cy’Ibarurishamibare, cyatangaje ko mu bushakashatsi bushya bugaragaza uko imirimo ihagaze mu gihugu, umubare w’abadafite akazi wari kuri 16.7 %, ubariyemo n’abahingira amaramuko, ubushomeri mu rubyiruko bwari kuri 21 %.
Ubwo itsinda ry’abakozi ba Minisiteri y’uburezi basuraga akarere ka Ngororero mu bukangurambaga bugamije guteza imbere ireme ry’uburezi, Umuyobozi Mukuru w’Ikigo cy’Igihugu gishinzwe guteza imbere amasomo y’ubumenyingiro (WDA), Gasana Jérôme, yasabye abanyeshuri gutegura uburyo bwo gukorera amafaranga bakiri ku ntebe y’ishuri, ku buryo bazarangiza ntibabunze imitima bashakisha akazi ahubwo na bo bakaba bagatanga.
Yabigarutseho nyuma yo gusura ibigo bitandukanye byiganjemo ibyigisha amasomo y’ubumenyingiro, agasanga abanyeshuri bafite amakoperative bashinze cyangwa ibimina byo kwitegenyiriza babarizwamo ari mbarwa.
Gasana yababajije abanyeshuri ba Apejerwa Nyange, Kivumu TSS, Gatumba TSS n’ayandi niba biga neza isomo rya ‘Entrepreneurship’, ribategura neza uburyo bakwihangira umurimo, bamugaragariza ko baryiga ariko abanenga ko nta na hamwe bashinze ikigo cyangwa Koperative.
Yagize ati “Ni ukuvuga ngo ya ‘Entrepreneurship’ muri kwiga ntabwo muri kujyana n’igihugu. Ubundi umuntu wiga amasomo y’ubumenyingiro ikintu cya mbere kimuranga ni uko aba afite ifaranga. Nk’ubu hano (muri Apejerwa Nyange) nta wakagombye kumbwira ngo mu rugo babishyurira amafaranga y’ishuri. Bayakwishyurira gute kandi uzi kuvura amatungo?Uzi guhinga kijyambere? Ushobora kwizigamira, icyo bita ikimina. Ubu wasanga mudafite n’agasanduku bashyiramo igiceri.”
Aganira n’abanyeshuri ba Kivumu TSS, Gasana yagize ati “Mwagiye mwumva ibibazo byinshi biri mu rubyiruko, ibibazo byinshi tuvuga ngo nta reme ry’uburezi ariko sinzi niba namwe ariko mubyemera cyangwa mubyumva, ireme ubundi rivunga ngo ubundi uzi neza icyo wize mu ishuri ku buryo ushobora kugishyira mu ngiro urangije kwiga.”
“Ariko hari n’ibindi bibazo bidukomereye nk’igihugu mwagakwiye kuba mudufasha gukemura. Hari ibyo tujya twumva umuntu arangiza kwiga ikigo cyaramufashije, yaramaze imyaka itatu yiga, yagera ku isoko ry’umurimo ugasanga yabaye umushomeri, kubera iki? Ntabwo watojwe neza kugira ngo ubashe kwihangira akazi igihe uzaba urangije amashuri yawe.”
Yakomeje ababwira ko gushinga koperative bidasaba ubushobozi buhambaye ko bashobora gutangira ari babiri abandi bakagenda biyongeraho gahoro gahoro, bakazagera igihe cyo kurangiza kwiga yarakomeye bityo ntibabunze imitima bashakisha ubaha akazi.
Ubu bukangurambaga ni ubw’ibyumweru bibiri, buri gukorwa mu bigo by’amashuri bisaga 600 byo mu turere twose tw’igihugu, bufite insanganyamatsiko igira iti “imyigire myiza n’indangagaciro, ni ishingiro ry’uburezi bufite ireme.”
Minisiteri y’Uburezi ivuga ko ibidindiza ireme ry’uburezi bidakwiye gushakirwa mu bushobozi gusa kuko hari ibindi abayobozi b’ibigo, ababyeyi, abanyeshuri n’inzego z’ibanze bakwikorera birimo nko gukumira abana bata ishuri, gufasha abana gukoresha ibikoresho bahabwa, gusana inyubako, gukumira ibiyobyabwenge n’ibindi.


text:
Card Payments
Nubwo ubwishyu bwo kuri interineti buri mu moko atandukanye, usanga ubwishyu bwinshi bwo kuri interineti bwifashisha amakarita mu mikorere yabwo, bityo rero ubumenyi bw’imikorere y’amakarita yo kwishyura ni ingenzi cyane mu gukora Transaction zirimo amafaranga kuri interineti.
Amakarita yo kwishyura aza mu moko menshi atandukanye, kandi akoreshwa mu buryo butandukanye, harimo kuyakoresha wishyura ibicuruzwa mu mahoteli, mu maduka, ndetse no kuri interineti. Muri aya mahugurwa urigamo amoko y’amakarita atandukanye, ndetse n’uburyo butandukanye akoreshwamo, hibanzwe cyane cyane mu buryo akoreshwa kuri interineti. Uranasangamo inama z’uburyo ukwiye gukoresha amakarita yawe kuri interineti wigengesereye ngo wirinde ubujura bubera kuri interineti.
UKO ISOMO RITEGUYE
Iri somo riteguye mu buryo bwa videwo za HD mu rurimi rw’ikinyarwanda, ku buryo ibyo ubwirwa byose uba uri no kubyerekwa intambwe ku yindi hakoreshejwe ingero zifatika, ibivugwa byose bishyirwa mu ngiro nk’urugero rwo kureberaho muri iri somo.
ABO RYAGENEWE
Aya mahugurwa yagenewe abantu bo mu ngeri zose, abanyeshuri, abarimu, abacuruzi, abakozi, abayobozi, n’abandi bantu bose bakenera gukora Transaction kuri interineti. Nta n’umwe uhejwe.
UKO WARYIGA
Waryiga aho waba uri hose kw’isi wifashishije igikoresho cy’ikoranabuhanga nka mudasobwa, telefone cg Tablet birimo interineti (Ekara nini nkiya mudasobwa niyo ibigaragaza neza). Kuko rero riteguye mu Kinyarwanda bigusaba no kuba wumva ikinyarwanda gisanzwe cyo kuvuga kugirango usobanukirwe ibyigishwamo. kandi waryigira igihe cyose ushatse kugeza urirangije neza, ndetse iyo ugize ikibazo urabaza ugasubizwa.
ICYO UZAKURAMO
Uzarangiza iri somo Wabasha ibi bikurikira:
- -Uko wabona amakarita yo kwishyura kuri interineti
- -Uko wakwishyura kuri interineti wifashishije ikarita
- -Kohereza amafaranga kuri interineti n’ikarita yawe
- -Kwitwararika mu gukoresha ikarita kuri interineti
- -Uzi uburyo butandukanye wakoreshamo ikarita yawe
- -Guhindura Imbibi/Limits ziba ziri kw’ikarita yawe.
- -Guhaha serivise zose wifuza kw’isi ziri kuri interineti
- -Wakira seritifika iyo urangije kuryiga.
- -N’ibindi….
Course Features
- Lectures 15
- Quizzes 2
- Duration 1:30 Hours
- Skill level All levels
- Language Kinyarwanda
- Students 2
- Certificate Yes
- Assessments Yes
-
Intangiriro
Harimo incamake y'ibikubiye muri aya mahugurwa
-
Ubwishyu bwo kuri interineti
Harimo ubumenyi bw'ibanze mu byerekeye kwishyura kuri interineti muri rusange ku mbuga zose zo kuri interineti, ndetse n'uburyo butandukanye bwifashishwa kwishyura kuri interineti
-
Amakarita
Gusobanukirwa uburyo bwose wakoreshamo amakarita ya Credit na Debit Cards neza mu mutekano, ndetse no kuyakoresha kuri interineti mu buryo bwiza.


text:
Uko warinda imisatsi gupfuka ukoresheje amapera
Gupfuka kw’imisatsi no gucika guterwa no kuba umuntu afite stress gushobora guhagarara iyo ukoresheje ibibabi by’amapera. Ibibabi by’amapera bifite vitamine B ituma bifasha mu kurinda gupfuka kw’imisatsi kandi bigatuma n’umusatsi uri kumera ukura vuba.
Ibikoresho
- Ibibabi by’amapera byuzuzye ikiganza
- Litiro y’amazi
Uko bikorwa
- Shyira ibibabi by’amapera mu mazi utereke ku ziko bibire mu minota 20
- Bikureho bibanze bihore
- Fata amazi yabyo make make ugende uyashyira mu musatsi ugeze aho umusatsi utereye ukoresheje intoki
- Yarekeremo amare amasaha make ubundi ubikarabemo
- Ushobora no kubirarana ijoro ryose ukaza kubikarabamo mu gitondo Niba umusatsi wawe utajya ugwira ku mutwe kuko uhora upfuka, uramutse ukoresheje ibibabi by’amapera byagufasha ku buryo bwiza kandi bworoheye buri wese.
Gracieuse Uwadata
Ibitekerezo byanyu
-
-
-
Ubikoresha buri gihe uko ugiye gukaraba mu mutwe. Byibura nka kabiri mu cyumweru. Uko ubikora niko ugenda ubona impinduka kugeza igihe umusatsi umereye neza. Ntabwo twavuga ngo ni mu gihe runaka kuko abantu bose siko baba bafite ikibazo kiri ku rwego rumwe. hari abo byaba bitunganye mu kwezi 1, hari n’abageza amezi 6 bakibikoresha
-
-
-
-
murakoze ! ese umuntu yabikoresha nomuri dredi ? mutubwire ibyo twakora dredi zikamera neza kndi zikabyibuha.
-


text:
KANDA HANO UREBE VIDEO
Mfite imyaka 28 y’amavuko, inshuti yanjye y’umuhungu twakundanye kuva dufite imyaka 14 gusa.
Twabyirukiye mu miryango y’abakirisitu ku buryo nta ho twahuriye n’abatwoshya gukora imibonano mpuzabitsina. Mu by’ukuri ndamukunda kandi nanjye ndabizi arankunda.
Ubwo najyaga ku ishuri ku masomo, ntitwabaga tukibashije guhorana ariko twasubukuraga urukundo rwacu iyo nagarukaga. Ubu ngize imyaka 28 yose dukundana none arashaka ko turyamana kandi dufitanye isezerano yo kubakana urugo. Kuri we ngo kwihangana byamunaniye.
Kuba nkiri isugi, bituma tutabikora mbere y’uko bica mu mategeko.
Bamwe mu nshuti zanjye, bambwira ko kumwemerera nta kibazo ariko njye n’izindi nshuti zanjye nke numva atari byiza ko tubikorwa mbere ya Mariage. Inama zanyu namwe zirakenewe kuko numva ndi hagati.
Inama zanyu ziraba ari iza buri wese kuko bimaze kugaragara ko iki ari ikibazo kimaze gufata indi ntera mu bagejeje igihe cyo gushakana cyangwa urubyiruko hirya no hino ku isi bityo ibitekerezo byanyu basomyi bikaba bikenewe mu kurebera hamwe icyakorwa no gusubiza uyu muvandimwe utarashatse gutangaza amazina ye.
Basomyi b’ikinyamakuru ibyamamare.com, nimumbabarire mungire Inama mbigenze nte koko?


text:
Bishop Dr Fidèle Masego uyobora itorero Foursquare Gospel Church yanenze abantu bavuga nabi Kiliziya Gatolika abibutsa ko ari yo ifatiye runini ubukirisito ku isi yose ndetse ko Kiliziya Gatolika itariho ubusilamu bwaganza ubukiristo ku isi yose.
Ibi yabitangaje Ku cyumweru tariki 16 Nzeri 2018 ubwo yasobanuriraga abakirisito by’umwihariko abo yari agiye guha inshingano zitandukanye mu itorero Foursquare Gospel Church uko bakwiye gukora inshingano batibasira imyemerere y’andi madini.
Yavuze ko hari igihe umuntu ahabwa inshingano akazikorana ubwana, akareba ku itorero rye akibwira ko abandi badakiranuka maze agatangira kubaciraho iteka, nyamara ngo ubwami bw’Imana burenze amazina y’amatorero n’amadini abantu basengeramo.
Ati: “Ubwami bw’Imana ni bugari cyane kuko burenze amazina y’amatorero,… burenze abo mwavuye hamwe, burenze abo musengana, abakozi bo mu bwami bw’Imana bagira imitekerereze y’ubwami.”
Yavuze ko hari abantu bajya bibasira Kiliziya Gatolika bakayivuga nabi kubw’imyemerere yayo, ariko ngo ntibikwiriye kuko Kiliziya Gatolika ari yo nkingi ya mwamba ubukirisito bwegamiye.
Ati: “Ntitukajye dutera amabuye Kiliziya Gatolika, dufite ikibazo cy’amazina y’amatorero yacu tukavuga tuti iri ni ryo ryacu iritari iryacu tukaryita ukundi, ndababwira ko abagatolika ari bo batumye turiho nk’abakirisito….
….Ubu abagatolika bose babyutse mu gitondo bakavuga bati tubivuyemo, mwareba ukuntu abasilamu baturigata! Abagatolika ni 98% y’abakirisito bose ku isi, rero nuzajya ubona abantu bari hariya kwa padiri ntuzajye uvuga ngo utereyo amabuye, impamvu dusenga tukajya mu mwuka nuko badushyigikira bigatuma abakirisito tuba benshi.”
Masengo avuga ko nubwo hari ibyo itorero rye ritumvikanaho na Kiliziya Gatolika mu myemerere, ngo ibyo bahuriyeho ni byo byinshi.
Ati: “Dukoresha Bibiliya imwe, hari ibyo tutumvikanaho ariko ibyo duhuriyeho ni byo byinshi, imitekerereze y’abana rero ntibareba ubwami bw’Imana bareba amazina y’amatorero yabo!”
Amadini n’amatorero menshi ya gikirisito anenga imwe mu migenzo n’imihango ikorerwa muri Kiliziya Gatolika aho usanga babashinja gusenga ibishushanyo, gukora imigenzo ya gipagani yashyizweho n’abantu, ndetse hari n’abatemeranya ku minsi mikuru Kiliziya Gatolika yizihiza n’ibikorwa muri uko kuyizihiza.
Ibyo Masengo avuga ko ntaho bihuriye n’ubwami bw’Imana kuko bwo burenze amadini abantu basengeramo.
Src:Ibyishimo


text:
6-04-2017 saa 11:57' | By Chief Editor | Yasomwe n'abantu
27919 | Ibitekerezo
4
Ibijyanye n’amateka n’umuco nyarwanda wo hambere, hari abakiri bato benshi babyumva mu nkuru bivugwa, bakumva amateka y’uko hambere bashyingiraga, uko imisango n’imigenzo yo ku ngoma ya cyami byakorwaga, ariko kubyiyumvisha bikagorana kuko biba ari ukubivuga bitagaragara.
Ubu ariko, utembereye mu Kinigi, hari ahantu wajya ukahava ubashije kumenya uko cyera bumvirizaga umugabo n’umugore bashyingiranywe mu gihe batera akabariro, ukibonera umugeni bamuheka mu ngobyi ya Kinyarwanda, ukibonanira n’umuvuzi gakondo, washaka kubona umwami uko yitwaraga ukahava ubyiboneye ndetse ugasobanukirwa byinshi byiza byarangaga umuco nyarwanda wo ha mbere.
Kuwa Gatatu tariki 5 Mata 2017, itsinda ry’abanyamakuru bari mu mahugurwa yateguwe n’Inama Nkuru y’Itangazamakuru i Musanze, batemberejwe mu Kinigi ahari ibikorwa byinshi bigaragaza isura y’Ubukerarugendo, ahanini aka gace kakaba kagendwa n’abashaka gusura Pariki y’Ibirunga. Mu bikorwa abanyamakuru basuye, harimo n’Ikigo cya Gorilla Guardians Village cyahoze ari Iby’Iwacu Cultural Village, kigizwe n’abahoze ari ba rushimusi bicaga inyamaswa muri pariki, bakaza kubireka ahubwo bakishyira hamwe ngo basigasire ibidukikije banateza imbere ubukerarugendo bushingiye ku muco.
Ukimara kugera kuri iki kigo, uhita ukubita amaso inzu ziteye ukwazo, zigaragaza neza isura y’imyubakire yo mu Rwanda rwo hambere, ndetse ukabona n’ishusho y’ibikorwa by’amateka n’umuco nyarwanda byo ha mbere, ukihera ijisho uko urugo rw’umwami rwari rumeze, ukabonana n’umuvuzi gakondo ndetse ukanasobanukirwa ibindi bijyanye n’imibereho y’abo mu Rwanda rwo ha mbere.
Nk’uko byasobanuwe na Twagirimana Innocent ushinzwe gutembereza abakerarugendo no kubasobanurira ibya Gorilla Guardians Village, umukerarugendo usuye iki kigo ashobora kwerekwa ubukwe bwa kinyarwanda, akabona uko bashyingira umugeni ndetse bakanamuheka mu ngobyi abireba, akagezwa ku mugabo we akinjira mu nzu, igihe kikagera bagatangira gutera akabariro abaturanyi bakajya inyuma y’inzu bakumviriza, kuburyo biha neza ishusho ubireba agasobanukirwa uko byabaga bimeze mu myaka yo hambere.
Twagirimana Innocent uyobora abakerarugendo
Niwitegereza ubwo bukwe, ukabona uko baheka umugeni, uko yinjira mu nzu igihe cyo gutera akabariro kikagera agatangira gutaka abandi bakajya inyuma y’inzu bakumviriza, ushobora kuzagirango koko ibi byabaye nk’uko Twagiramana Innocent abisobanura, nyamara ibi biba ari ibintu byateguwe, hakagenwa abashobora kubikina neza bakabigaragaza nk’impamo, kuburyo ubireba bimwinjiza neza mu mwuka wo gusobanukirwa uko byakorwaga mu Rwanda rwo ha mbere.
Aha hakorerwa ibikorwa by’ubugeni n’ubukorikori
Aka kazu niko kabitsemo ibijyanye n’amateka
Aha barakwereka iby’ingoma ya cyami mu Rwanda rwo hambere
Nugera muri iki kigo, uzabona inyubako zitandukanye zirimo n’iy’umwami, urebe ahubatswe ikigega bahunikagamo imyaka, ugere ahategurirwa inzoga ya kinyarwanda yengwa mu bitoki, utambagizwe ugere aho uzabona igikoni umenye uko hambere batekaga, ukomeze ugere ahakorerwa ibikorwa by’ubugeni n’ubukorikori, uze no kugera ku muvuzi gakondo muvugane agusobanurire nunabikenera akuvugutire umuti.
Aha baherekanira ibijyanye n’amateka y’ingabo z’umwami n’iby’intambara. Ninaho hari ibikoresho byifashishwa n’abakaraza basusurutsa ababagana
Ibijyanye n’inka, amata n’ibindi bifitanye isano uzabisanga aha
Iki nicyo kigega cyahunikwagamo imyaka
Ibiryo bya Kinyarwanda, aha uzahava umenye uko byategurwaga
iganze
Nta kumvikana guhari kuko umwana aba ari muto mu bushishozi no mu bwenge ibyo akora byose ayoborwa na mwarimu cga undi muntu mukuru umushuka.">Nta kugabanyirizwa uyu mugome. Wowe Ngabonziza sinzi imyaka ufite, ariko umwana baba (...)


text:
Duhunge isi ironona! Pastor Desire Habyarimana
«Niba kumenya neza Yesu
Kristo kwarabateye guhunga iby’ isi byonona ntitukongere kubyizingitiramo. Kuko
ibya nyuma byacu byarusha ububi ibya mbere» (2Petero 2:20).
Mu isi dufite abanzi batatu. Isi,
Satani n’ umubiri. Abo banzi turwana nabo buri munsi kuko Yesu yanesheje
akatuneshereza.
Kumenya Yesu kwacu gukwiye
gutuma duhunga isi, iyo tuvuze isi tuba tuvuze ibyaha nko kubeshya, gusambana,
kwiba, urugomo rwose no kutumvira Imana kose. Dukwiye kuba mu isi ariko turi
abana b’ Imana. Twe tugahindura isi aho kugira ngo abe ariyo iduhindura. Ibi
bivuze ko dukwiye kuyambura abo iri kwangiza tukabazana kuri Yesu ariko isi
siyo ikwiye kudutwara abantu ngo basubire mu isi ngo ibonone.
Abantu bavuye mu isi ariko
isi ntiyabavamo iracyabategeka kandi bari mu itorero rya Kristo. Abisirayeri
bishwe na Egiputa kandi barayivuyemo buri gihe bifuza ibyo muri Egiputa. Muka Loti
yishwe na Sodomu kandi yarayivuyemo. Isi ishobora kwicira abantu mu itorero
kuko batayihunze. Gukizwa ni ukwimuka ukava mu banyabyaha ukaba umwana w’ Imana
iyo utimutse burundu ibyaha biragufata. Hari abantu baba mu mpande 2 iyo
umusanze mu itorero aba ari umukizwa ariko iyo ageze mu isi usanga ari nta
tandukaniro.
Iyo umuntu ari muri Kristo
Yesu aba ari icyaremwe gishya ibya kera biba bishize. Yosefu yari yarahunze
iby’isi, byonona nyirabuja, hanyuma amwifuje aramuhunga kuko burya bikomeye
guhunga ikikwirukamo ariko ikikwirukana cyo wagihunga bikemera. Yosefu we yari
yarahunze ikimwirukamo mbere byamworoheye guhunga ikimwirukana.
Umuntu wese ushaka kuba
inshuti y’ iby’isi aba yigize umwanzi w’ Imana (Yakobo 4 :4).
Ibyahishuwe 2 :12-17 :
Baramu yari umuhanuzi ariko Imana imubuza kujya kuvuma Abisirayeri ariko kuko
bamwemereye iby’ isi biramunanira aragenda. Imana yaramubujije ageze mu nzira
indogobe iravuga kandi ibyo ntaho byabaye ntiyabyitaho kuko amaso ye
yahumishijwe n’ iby’ isi. Burya Imana idutumaho kenshi ariko kuko tutahunga isi,
ntitumenye ijwi ry’ Imana.
Efurayimu yivanze n’ isi
iramwonona asaza akiri muto we akumva nta kibazo ariko abamureba ku mutwe
bakabona imvi. Burya niba warakijijwe neza abandi barabizi kuko Yesu yaravuze
ngo: «Bazatumenyera ku mbuto twera». Muzi ko ukora icyaha wese aba ari imbata yacyo
ariko Yesu yazanywe no kutubatura (Yohana 8 :36). Umwana nababatura muzaba
mubatuwe by’ukuri.
Nzi ko dukorera Imana imirimo
myishi myiza ariko tumenye ko mu banzi 3 dufite harimo isi tuyihunge kandi isi
irashirana no kwifuza kwayo ariko ukora ibyo Imana ishaka azahoraho iteka
ryose.
Tumaze kubona abantu benshi
bakunda Imana ariko kuko batahunze isi yarabononnye basubira mu byaha. Nkwifurije
guhunga isi ukayibamo uzi ko uri umugenzi n’umwimukira. Twebweho iwacu ni mu ijuru.
Kandi iby’ isi dukwiye kubitegeka ariko nibifata umwanya wa mbere muri wowe
Imana izimuka; Yesu yaravuze ngo: «Nta wacyeza abami 2». Tugomba gukunda Yesu
ibindi nabyo tukabibamo ari imigisha isanzwe ariko Yesu aduhagije wenyine gusa.
Mwari kumwe na Pastor Desire
ubakunda akabifuriza amahoro y’ Imana.Hari igitekerezo watanga kuri ubu
butumwa, cyangwa wifuza gusengerwa byumwihariko, cyangwa wafashijwe wifuza ko
twakoherereza ubundi butumwa wasura www.agakiza.org ukatwandikira:


text:
Ingaruka z’ibyo kurya byongewemo ibibiryoshya byinshi
Ibintu byo kuryoshya ibyo kurya nk’umunyu n’urusenda n’ibindi birungo cyane cyane iby’amafu iyo bibaye byinshi mu biryo bigira ingaruka nyinshi ku mubiri cyane cyane zirimo izituma ibyo kurya bidakorwa neza n’imyanya ituganya ibyo kurya.
Ibyo kurya birimo urusenda rwinshi bitera amaraso kwihuta cyane. Ibyo kandi binterwa n’ibyo kurya birimo ibibihumuza byinshi, ibituma ibiryo bidasaza vuba ngo bibore n’ibindi bisa nabyo. Ibi byose biterwa kokera mu gifu maze bigatuma amaraso agurumana umuriro kandi akandura
Indi ngaruka bigira ni uko umuntu atakaza uburyo yumvaga uburyhoh bw’ibyo kurya umuntu agasigara yifuza kurya gusa ibiryo birimo ibyo bintu twavuze haruguru kugirango bikangure umubiri we ubone kumva uburyohe bw’ibiryo.
Ibituma ibyo kurya biryoha bibanza kokera agahu korohereye gatwika mu gifu, ariko hanyuma byonona imbaraga yumva yako gahu korohereye. Amaraso ahindamo umuriro kandi ubushake bwa kinyamaswa bugahaguruka mu mubiri we kandi imbaraga z’umubiri n’ubwenge zo ari nke bikaba byakurura irari ritabasha kugenzurwa.
Igihe kandi umuntu aryamye ngo aruhuke umuriro wo mu gifu ukwiriye kuba warangiye ariyo mpamvu bantu bagirwa inama yo kurya mbereho amasaha atatu ngo babone kuryama. Nyamara ku bakunda kurya ibiribwa birimo ibyongera uburyohe usanga
Gracieuse Uwadata


text:
Uwafunguwe na Gacaca yatemye inka ebyiri z’uwarokotse Jenoside
Karerangabo Stanislas wo mu Murenge wa Rweru mu Karere ka Bugesera afunzwe nyuma yo gutema inka ebyiri z’umuturage warokotse Jenoside yakorewe Abatutsi mu 1994.
Uyu mugabo w’imyaka 52 wiyemerera icyo cyaha, yatemye izo nka azisanze mu kiraro mu rugo rwa Kigabo Francois, mu gitondo cyo kuri uyu wa Gatatu tariki 11 Mata 2018.
Karerangabo yanafungiwe uruhare yagize muri Jenoside yakorewe Abatutsi mu 1994, ariko aza gufungurwa nyuma yo kwirega akanemera icyaha.
Ubu yari atuye mu nzu y’ubakiwe muri gahunda y’ubumwe n’ubwiyunge yo kubanisha abakoze Jenoside n’abayikorewe.
Ibitekerezo ( 16 )
mubyukuri bishoboka ko uyumugabo agihembera ingengabitekerezo ya jenocide ariko yaba yibeshya kuko U Rwanda intambwe r u maze gutera ntirwakandwa nuwo mugizi wa nabi kabone nubwo yaba afite abamutera ingabo mubitugu ahubwo bamubaze icyabimuteye nabamugiriye Inama yo kubikora ariko birababaje kubona ubu hakiri abantu nkabo bamucire urumukwiye uwo mugome.
Ariko se ufashe abantu bakoze genocide kuko wowe uba mubipangu,ufite abazamu ubashumurije abarokotse badafite ubwirinzi ,umushumurije urubyiruko rwarirwifitiye imitekerereze myiza ,ubuse muramufunga ,koyatemye abantu akabibemerera mukamurekura ,ububwo nabwo akaba abemereye koyazitemye mugiye kubikorahi iki?,mukamuhonga inzu hari nipfubyi zikibunga zitagira aho zikinga Niko kwiyunga se? Cyangwa Niko guharanira ko bitazongera kubaho?
ikibabaje nuguhisha isura yuyu mwicanyi nkeretse niba uwanditse inkuru bafite icyo bapfana akamukingira ikibaba...niba nyirubwite yiyemerera icyaha why guhisha isura ye
birababaje ko aho tugeze hakiri abantu bagifite umutima wa kinyamaswa bigeze aho!ubugiraneza bw’inkware bwayigonze ijosi koko!
nge ndi kuri terrain narumiwe kbs.
Jyewe haricyo biba binteye kwibaza!? Ese ko icyaha cya Jenoside yakorewe Abatutsi 1994 Gihanishwa igifungo cya Burundi,iyi habayeho isubiracyaha nkiryiyi nkoramaraso,amategeko yigihugu cyacu amuteganyiriziki????????!!!
Sha harabantu bagifite ingenga bitekerezo ya genocide ariko nu kubima amatwi tugakomeza gukora duharanirako amateka mabi yaran ze igihugu cyacu atazongera kubaho ukundi ?
Ikibazo nabo baraborora nawe umuntu akoze Genocide muramufungeye mumuhemba ninzu aho atazazitema nihe.Abacitse kwicumu bo inzu zirenda kubagwaho.
Imana ishimwe kuba atarishe nyirayo.Ntakibazo kuko ibintu birashakwa ariko nanone aho tugeze abantu nkabo bakwiye guhinduka tukiyubakira igihugu kuko aho ushaka kohereza uwo wishe nawe niryo herezo. Nukuri twekwiharabikira igihugu bwa kabiri. The RPA did not revenge maybe you killers(Hutu) took it as ignorance ariko muribeshya mwo gatsindwamwe ntimuzatumara iyaturemye iratuzi.
Bavandimwe ibi bibaho ngo bitugaragarize ko tudakwiye kwirara ahubwo ko kwigisha no kugorora bigomba gukomeza Kandi bishyizwemo imbaraga. Biradusaba kuba maso Kandi tugakomera , dugaharanira ukuri , tugahangana n’ ingaruka za Jenoside kuko n’ ingengabitekerezo kenshi iri gukomoka ku ishyiga. Ubu c mugirango abana bagira ingengabitekerezo ya Jenoside bayikuye he? Si ku babyeyi babo? Tugerageze guharanira ukuri Kandi muhumure icyiza kizashyira kiganze ikibi.
ariko se koko nkibi nibiki rwose aba batindi baziko nabandi babishatse byashoboka nabo bakagererwa muko batugereyemo??? ariko arige ufata imyanzuro shahu imbwa nkiyi nazubakira umudugudu wazo pe.uzamuye kamere mbi nkuyu akajyanwayo akavamubantu bazima.simvuga gereza oya umudugudu nkawuzitira bakawubamo bonyine yashaka kwici akica mugenziwe kugeza bashize.batagarutse muri mubantu bizima kugumya banduza abazima. ituuuuuu.bana basatani mwe mwaravumwe.
Ariko se koko Mana yanjye abantu nkabo bazagira umutima wa kimuntu byagenze bite?
Nonese mubyukuri ubwo muri gacaca yasabye imbabazi bimurimo cg byari kumunwa gusa kumutima yifitiye indi mipango?


text:
Mu Mujyi wa Kigali abaturage barakinubira ubutinde mu mitangire ya Serivise
Bamwe mu batuye mu turere dutandukanye tw’Umujyi wa Kigali bavuga ko hari aho serivisi zigitinda, bagasaba ko byakosoka kuko bituma basiragira bagatakaza umwanya bakoramo ibindi.
Byavugiwe mu kiganiro cyahuje umujyi wa Kigali, Ikigo cy’igihugu cy’iterambere (RDB) n’abikorera bo mu Mujyi wa Kigali.
Iki kiganiro cyabaye kuri uyu wa 17 Mata 2018 cyari kigamije gukangurira abikorera gushora imari, bashingiye ku mahirwe aboneka mu Rwanda, ndetse no kunoza imikorere muri rusange.
Muri icyo kiganiro bagarutse kuri serivisi zitangwa hirya no hino mu Mujyi wa Kigali, aho hari abagaragaje ko hari serivisi zimwe na zimwe zitinda bikadindiza abazisaba.
Uyu muturage wo mu karere ka Kicukiro ahamya ko serivisi zimwe na zimwe zidatangwa nk’uko byifuzwa kuko bitinda cyane, agatanga urugero kuri mituweri.
Agira ati “Nk’iyo ushaka mituweri uragenda ugasanga rimwe ntibahari, ubundi ngo genda uzagaruke ejo, waza ugasanga hari abantu benshi kandi abaje nyuma ya saa sita ntibakirwe, bikakuyobera. Ushobora kumara ukwezi kurenga utarayicyura kandi warishyuye kera ngo habuze kashe”.
Arongera ati “Twifuza ko abayobozi bategurira amahugurwa abashinzwe gutanga serivisi zitandukanye bityo bajye bamenya ko ikizinduye umuntu aba agikeneye agihabwe adasiragiye”.
Umuyobozi wungirije ushinzwe imibereho myiza y’abaturage mu Mujyi wa Kigali, Muhongerwa Patricia, yemera ko hari aho servisi zigitinda ariko ko hari ikirimo gukorwa ngo bikosoke.
Ati “Twagaragarijwe ko hari aho serivisi zitinda mu nzego z’ibanze, abantu bagatinda guhabwa ubufasha bakeneye kandi bitakagombye, ni yo mpamvu tugiye kubikemura byihuse. Mu mujyi wa Kigali ubundi dosiye y’umuntu ntigomba kurenza iminsi 21 atarahabwa igisubizo”.
Arongera ati “Mu gukemura icyo kibazo twasabye abasaba serivisi ko mu gihe batazihawe uko babyifuza cyangwa zikarenza ya minsi 21 ko bahita babitumenyesha. Ushinzwe gutanga serivisi uzagaragaraho kenshi iryo tinda ntazihanganirwa cyane ko amategeko amuhana ahari”.
Mu bindi byagarutsweho bijyanye na serivisi muri icyo kiganiro, ni ibiciro by’ubwikorezi ku bakora ubucuruzi ndengamipaka bikiri hejuru ndetse n’amahugurwa adahagije kubatangira kwikorera.
Ibitekerezo ( 3 )
servise ya transport iracyarikibazo gikomeye nigute uzatanga service nziza umaze amasaha 2 kumurongo,utegereje imodoka ngwikujyane kukazi mudutabarize ababaishinzwe kuko batsinda kimironko bongeremo imodoka kko birababaje , wagirango ntabuyo
nimubanze mudukemurire ikibazo cya tranzport, aho umuntu amara amasaha 2 kumurongo ategereje imodoka uwakwereka umurongo wabategereje imodoka batsinda kimironko mugitondo amasaha bamara bategereje imodoka umuntu yakwibaza niba rura ibaho cgse niba yarahunze mwarangiza ngo service nziza mumugi wa kigali
Murebe nko muri District ya Nyarugenge, cyane cyane muri serivisi z’ubuzima! Abantu barakora nbi cyane.
Bisaba iki kugira ngo dosiye y’umuntu bayisinye, niba ibyo bamusabye kuzana byose yabitanze? Abo bakozi nibisubireho cyangwa basezererwe!


text:
Amakuru y’ibyo Imana yagukoreye akwiye gukura umutima abadayimoni. Ev. Adda
Amakuru y’ibyo Imana yagukoreye akwiye gukura umutima abadayimoni.
Yosuwa 2: 10-11
"kuko twumvise uburyo Uwiteka yakamije Inyanja Itukura muyigezeho muva muri Egiputa, n’ibyo mwagiriye Abami bombi b’Abamori bo hakurya ya Yorodani, Sihoni na Ogi, abo mwarimbuye rwose.
Tubyumvise uwo mwanya imitima yacu ishya ubwoba, nta muntu n’umwe mutakuye umutima, kuko Uwiteka Imana yanyu ari yo Mana yo hejuru mu ijuru no hasi mu isi." (Iki ni ikiganiro cyabaye hagati y’abatasi b’abisirayeli n’ umugore w’indaya w’iyeriko witwaga Rahabu wari ubahishe igihe bajyaga gutata Yeriko)
Igihe abisirayeli biteguraga gutera Yeriko, inkuru zabo zari zaramamaye. Bati hariho abantu badasanzwe bambutse inyanja itukura n’amaguru.Ibyo bakoreye abami b’Abamori Sihoni na Ogi, byaramenyekanye. Byari ibitangaza byakozwe babifashijwemo n’Uwiteka. Byaramenyekanye.
Bagiye gutata I Yeriko basanga amakuru yabo arazwi na ndetse bahavana andi mashya batari bazi. Rahabu ati nta muntu mutakuye umutima! Ahooo. Ati twarabyumvise dushya ubwoba. Dore imbaraga rero. Umuntu ufite ubwoba biroroshye kumwirukankana.
Burya hari ibintu Imana yagukoreye byateye ubwoba abadayimoni. Wenda ntabyo uzi nicyo kibazo. Ariko bya bindi byose Imana yagukoreye, bya bindi byo kugukura hamwe satani yari yakuboheye ukavayo burya byatumye abadayimoni bashya ubwoba.
Menya neza ko hahantu wanyuze hakomeye ukahasohoka kubera Imana burya byatumye abadayimoni batinya. Hagarara kuri iyo ntsinzi ya mbere utere umudugudu w’abadayimoni bakurwanya uranesha kuko amakuru bagufiteho arakaze baragutinya.
Nuko Rahabu ati twamenye kandi ko Uwiteka Imana yanyu ari Imana yo hejuru mw’ijuru ndetse no mw’isi. Ngaho mbwira. Rahabu ko yari Malaya yamenye gute Uwiteka? Ko Uwiteka ryari izina rishya muri iyo minsi Imana yari yahaye Mose ngo arishyire Abisirayeli?
Imana yacu ntiyihishira iramenyekana. N’amazina ntahishwa aramenyekana. Ariko ugasanga twebwe dushaka kuyipfurika ahantu tugasa n’abayicaye hejuru. Ibikorwa byayo birivugira.
Abadayimoni barayizi. Kuki utinya? Reka abadayimoni batinye. Vuga Imana.
Bareke bakangarane hari amakuru bafite. Reka bashye ubwoba nibo bakwiye kugira ubwoba kuko wowe wegamiye umugabo ukomeye.
Witinya. Komera shikama, hangana. Wikumva ayo majwi aca intege. Ni intwaro y’abadayimoni. Hagarara kubyo Uwiteka yakoze ubushize uvunagure intwaro z’abadayimoni.
Yesu aguhe umugisha cyane.
Umunsi mwiza.
Ev. Adda


text:
Kubera kwanga kurenga kubyo baba barasezeranyije abaturage bagitangira akazi ,bamwe mu bakora akazi ko gusya ibikomoka ku myaka mu murenge wa Butaro ho mu karere ka Burera baravuga ko bemera gukorera mu gihombo mu gihe imyaka itarera ariko ntibatenguhe abaturage.Aba baravuga ibi mu gihe hakunda kumvikana bamwe mu bakora aka kazi babona batakibona imyaka bagahitamo kuba bimuye ibikorwa byabo.Fulgence HAKIZUWERA afite iyi nkuru ku buryo burambuye
Mu murenge wa Butaro mu karere ka Burera ni igasantere kagaragara nk’akadashyushye ugereranyije n’uko abaturage babivuga kuko ngo atari umunsi isoko ryaremye, nyamara abahafite ibyuma bisya ibiomoka ku buhinzi nk’amasaka ,ibigoli,imyumbati n’ibindi barakora akazi kabo kubakiriya bake cyane mu bigaragarira Umunyamakuru abaclient bakiro mu gihe nk’iki imyaka itarera ngo ni nka 20% ugereranyije n’abaza ku mwero ariko kuko babyiyemeje ngobarakomeza bagakora
Clip abakora akazi ko gusya
Aba baturage bavuga ko umuntu wese uzanye imyaka ngo bayisye cyangwa bayibete nkuko bo babivuga ngo bamwakira batitaye kubuke bw’ibyo azanye kuko aba ari umuclient kandi iki gihombo ngo gishiramo iyo imyaka yeze . ibi barabivuga mu gihe hari ababona imyaka ihunduye bakimura imashini zabo bakazagaruka byongeye kwera cyangwa se bakanga gukorera uzanye duke ngo abanze ategereze abandi ,aba bo ngo siko babikora
Clip abakora akazi ko gusya
Mu gice cyitaruye icentre aho ibi byma biherereye ngo bidasakuriza abantu cyangwa bikabatera ifu ngo aba basyi bagize igituma batenguha abaturage muri aka kazi biyemeje ngo batakaza abaclient ku buryo no kumwero w’imyaka batazabona inyungu,uretse ibigoli n’imyumbati basera abantu ngo barye ubugali ,akawunga cyangwa igikoma ngo hanaboneka icyashara gisa n’ikiganje cy’abaza gushesha amasaka ngo benge ikigage muri iki gice bavuga ko ari nabo bagisigaranye mu buryo bw’umwimerere ,ari nayo mpamvu ngo hakigaragara ku bwinshi ibyma bishya .
Burera : Biyemeje guhomba kugira ngo bafashe abaturage
Kubera kwanga kurenga kubyo baba barasezeranyije abaturage bagitangira akazi ,bamwe mu bakora akazi ko gusya ibikomoka ku myaka mu murenge wa Butaro ho mu karere ka Burera baravuga ko bemera gukorera mu gihombo mu gihe imyaka itarera ariko ntibatenguhe abaturage.Aba baravuga ibi mu gihe hakunda kumvikana bamwe mu bakora aka kazi babona batakibona imyaka bagahitamo kuba bimuye ibikorwa byabo.Fulgence HAKIZUWERA afite iyi nkuru ku buryo burambuye


text:
Abasaga 300 barerewe SOS Byumba basubiye yo kwitura ababareze
Abagore, abagabo, abasore n’inkumi barerewe muri SOS Village d’Enfants ya Byumba basubiye gushimira ababyeyi babareze nyuma ya Jenoside yakorewe Abatutsi.
Eng. Twagirumukiza Theresphore umwe mu barerewe muri SOS Byumba yavuze ko SOS Byumba yabahaye uburere nk’ubwo umubyeyi aha umwana yibyariye.
Ibi ngo ni byo byabateye ishyaka ryo kugaruka muri iki kigo gushimira ababyeyi babareze, bakabaha n’impano zitandukanye.
Yagize ati “ Nageze muri SOS Byumba mu mwaka 1995 niho narerewe nibo banyigishije kugeza ndangije Kaminuza ubu umukoro dufite ni ugukomeza guteza imbere igihugu cyacu ndetse no gukunda abana b’u Rwanda nk’uko natwe badukunze.”
Yakomeje agira ati" Ababyeyi batureze twabageneye impano z’ishimwe, kandi nk’abana twarerewe hano twahize, gushinga umuryango uzita ku bana bababaye nk’uko natwe twari tumeze twakirwa muri SOS Byumba."
Umuyobozi wa SOS Villages d’Enfants Byumba Rwabuhungu Callixte yabitangaje, SOS Byumba yashinzwe nyuma ya Jenoside yakorewe Abatutsi, ishingwa mu rwego rwo gufasha abana bari bamaze kuba imfubyi hirya no hino mu gihugu.
Yagize ati “ Abana benshi bari bamaze kubura ababyeyi badafite kirengera ku buryo bari bakeneye ubutabazi bwihuta.” Rwabuhungu yakomeje avuga ko n’ubwo byari ibihe bitoroshye bakoze uko bashoboye ngo abana babone uburere nyabwo buzabafasha.
Rwabuhungu avuga ko igikorwa cyo kugaruka gushima, kigaragaza umuntu ufite uburere. Yagize ati “ Nabonye abana bose barerewe hano biranshimisha. Abenshi babaye abagabo n’abagore abandi n’inkumi n’abasore ubona ko bafite imbere yabo heza.”
Umuyobozi w’Akarere ka Gicumbi Ndayambaje Felix yashimye igikorwa cyakozwe n’ababarerewe muri SOS Byumba cyo kugaruka gushimira ababyeyi babagejeje aho bazege ubu. Yavuze ko urukundo bahawe, igihe kigeze ngo nabo barutange ku bandi.
Yagize ati “ Abenshi mu maze kubaka ingo zanyu mukwiriye kurangwa n’urukundo ababareze muri SOS Byumba batoje. Niba ubana n’umugore wawe ugomba kumukunda mukabana mu mahoro kwita ku bana bikabaranga mutegurira igihugu ejo heza.”
Umuyobozi w’Akarere ka Gicumbi kandi yashimye ibikorwa bya SOS Byumba bigamije guteza imbere agace iherereyemo n’igihugu muri rusange.
SOS Villages d’Enfants Rwanda yavutse mu mwaka 1979 itangirira mu mujyi wa Kigali mu karere ka Gasabo.
Ubu yagabye amashami i Nyamagabe mu ntara y’Amajyepfo, i Gicumbi mu ntara y’Amajyaruguru, i Kayonza mu ntara y’I burasirazuba ndetse na Gasabo mu mujyi wa Kigali
Ibitekerezo ( 1 )
Birashimishije cyane,sos yabaye umubyeyi w’intangarugero mu muryango nyarwanda.


text:
Ingabire Butera Jeanne D’Arc wamamaye ku izina rya Knowless, ni umwe mu bakobwa bahiriwe cyane na muzika ndetse abifitiye n’igihembo kuko nawe ari mu mubare w’abahanzi bakomeye begukanye irushanwa rya PGGSS ahigitse abahungu n’abakobwa bakora muzika bose bayishakaga icyo gihe.
Knowless umaze kumenyekana nka mama Or (umukobwa we) muri iyi minsi ntari gusiba kugaragaza uburyo ari mu bihe byiza by’uburyohe bw’urukundo n’umugabo we Ishimwe Clement banagiranye isezerano ryo kubana kugeza ku gupfa umwaka washize.
Inshuti za hafi zabo zemeza ko ari umwe mu miryango y’ibyamamare byo mu Rwanda ibanye neza cyane.
Ifoto uyu umuhanzikazi yashyize hanze yarushijeho kuzamura amarangamutima menshi y’abakunzi babo babereka ko babakunda cyane ndetse banabifuriza ibyiza gusa.
Iyi niyo foto Knowless yashyize hanze igaragaza akanyamuneza afite n’umugabo we
Mu gihe bamwe bakomeje kubabwira ko babakunda ndetse ko ari couple ibashimisha hari umwe wongeyemo ikindi kintu gikomeye abifuriza ijuru kuko iby’isi ari ubusa.
Yagize ati " incwiiiii muranezeje lmna rugira byos izabamper ijuru kuk ibind byos nubusa ndabakundaa kabebe "
Butera Knowless ni umwe mu bahanzi nyarwanda bari gukora cyane muri iyi minsi aho aheruka no gushyira hanze indirimbo iri kubica bigacika yitwa "UZAGARUKE".
ngewe nkunda knoweless cyane nukuri imana izamuhire murugorwe kandi azubahe umugabowe kuko nawe ariyubashye
Nagirango ngire icyo mvuga ku byerekeye IJURU.Mu byukuri,BIBLE buri gihe ivuga "Ijuru rishya n’Isi nshya" (2 Petero 3:13).
Ndetse na YESU nubwo yigishaga ko abantu beza bazajya mu Ijuru,ariko yigishaga ko Isi nshya izaturwamo n’abantu beza (Matayo 5:5).Abantu bazarokoka ku Munsi w’Imperuka,ubwo imana izica abantu babi bose nkuko tubisoma muli Yeremiya 25:33,abantu beza nyamwinshi"bazaguma" hano ku isi izahinduka Paradizo nkuko tubisoma muli Imigani 2:21,22.Ntabwo twaremewe kuzajya mu ijuru nkuko amadini menshi yigisha.Ahubwo hari abantu bazajya mu ijuru,bagerayo bakaba ABAMI bazategeka isi izahinduka Paradizo.Byisomere muli Daniel 7:27 na Ibyahishuwe 5:9,10.Muli make,ISI nshya izaba nziza,imere nk’ijuru,iturwe n’abantu bumvira imana.Abandi bantu bazajya mu ijuru,nibagerayo bategeke Isi nshya.
Muharanire kuzarokoka ku munsi w’imperuka.


text:
Aba banyeshuri biga muri gahunda yiswe Senior Executive Program - Africa (SEPA), yatangijwe n’ishuri rya Havard ryigisha ibijyanye na bizinesi. Bari bamaze icyumweru mu Rwanda bafata amasomo abafasha kumva neza imbogamizi n’ibyo umuyobozi akwiye gukorera abo ayobora bigamije iterambere.
Kuri uyu wa Kabiri tariki 15 Kanama 2017, babonanye na Perezida Kagame nyuma yo kubimusaba, kugira ngo abasobanurire byinshi bijyanye n’uko yafashije u Rwanda kugera ku iterambere nubwo hari imbogamizi nyinshi ahura nazo nk’umuyobozi.
Prof. Srinkat Datar, umwarimu muri iri shuri rya Havard, yavuze ko amasomo bakuye mu Rwanda n’impanuro abanyeshuri bahawe, bizabafasha gukora ibitabo bisoza amasomo bari bamazemo igihe biga.
Yagize ati “Twaganiriye na Perezida Kagame asobanurira abanyeshuri imbogamizi ahura nazo mu kazi ke, anabaha ubunararibonye afite. Twizera ko iyi gahunda izafasha aba banyeshuri gutanga umusaruro dukurikije ibyo bagiye biga.”
Diane Karusisi, umuyobozi wa banki ya BK, Umunyarwanda rukumbi uri muri iyi gahunda, yasobanuye ko bari kwiga uko bakemura ibibazo abayobozi b’ibigo bikomeye muri Afurika bahura nabyo. Atanga urugero ko nko muri banki ayoboye hari ibyo agomba gukorera abakozi n’abakiriya.
Ati “Icya ngombwa ni uko tuzashyira mu bikorwa ibyo twize kandi bikagira akamaro. Iyi gahunda ni imwe mu zidufasha kwihugura, kuko umuyobozi agomba guhora yiga.”
Iyi gahunda yashyiriweho abayobozi b’ibigo bikomeye muri Afurika ku bufatanye bw’amashuri akomeye, harimo irya Pretoria muri Afurika y’Epfo na Lagos muri Nigeria nazo zigisha bizinesi.
Aba banyeshuri biga kunoza imiyoborere, gufasha abakozi gutanga umusaruro kandi bakanagira uruhare mu gushyiraho gahunda zigendanye n’isoko rikenewe muri Afurika.
Ibitekerezo ( 1 )
Ahubwo se hazizwe uburyo hakorwa ishuri mu Rwanda iryo somo ryajya ritangirwamo. numva Nyakubahwa yazanandika ibitabo bijyanye niryo somo.
Ikindi nizere ko bishyura cash.


text:
Path
- Weekend
- Culture & Art
Inyigisho
-
Komeza ibisigaye / Pastor Desire HABYARIMANA
“Wandikire marayika w’Itorero ry’i Sarudi uti “Ufite imyuka irindwi y’Imana n’inyenyeri ndwi aravuga aya magambo ati ‘Nzi imirimo yawe n’uko ufite izina ry’uko...
-
Ubabariye umukene aba agurije Uwiteka / Pastor Desire HABYARIMANA
Imigani 19:17 "Ubabariye umukene aba agurije Uwiteka, Na we azamwishyurira ineza ye."
-
Umenye neza uwo uriwe ntacyakongera kugutera ubwoba
1 yohana 4:4 "Bana bato, muri ab’Imana kandi ba bandi mwarabanesheje, kuko uri muri mwe aruta uri mu b’isi." Yesu ashimwe kandi ashimwe, muri uyu murongo...
-
Umukirisito nyakuri / Bahati shabaan
"Yesu abona Natanayeli aza aho ari amuvugaho ati “Dore Umwisirayeli nyakuri, udafite uburiganya.” Yohana 1: 47 "keretse umugaragu wanjye Kalebu, kuko yari...
-
Kora ibyiza ugifite uburyo / Bahati shabaan
"mucunguze uburyo umwete kuko iminsi ari mibi." Abefeso 5:16 "Nyanyagiza imbuto yawe ku mazi, kuko igihe nigisohora, uzayibona hashize iminsi myinshi....
-
Kuba mu muyoboro w’umwuka wera/ Bahati shabaan
"Samweli arakura, Uwiteka abana na we ntiyakunda ko hagira ijambo na rimwe rya Samweli rigwa hasi. Nuko Abisirayeli bose, uhereye i Dani ukageza i...
-
Umuryango wubaha Imana/ Pastor Desire HABYARIMANA
"Kuko icyatumye mumenya, ari ukugira ngo ategeke abana be n’abo mu rugo rwe bazakurikiraho, gukomeza mu nzira y’Uwiteka, bakora ibyo gukiranuka baca imanza...
-
Inshamake y’ibiri muri iki gitabo • 1: Dawidi...
Inshamake y’ibiri muri iki gitabo • 1: Dawidi aborogera Sawuli na Yonatani • 2-5: Umwami Dawidi i Heburoni, hanyuma i Yerusalemu gutegeka Abisirayeli bose....
-
Turi umushinga w’ Imana / Pastor Desire HABYARIMANA
Abefeso 2:10 “kuko turi abo yaremye ituremeye imirimo myiza muri Kristo Yesu, iyo Imana yiteguriye kera kugira ngo tuyigenderemo.”